**Zmluva o dielo**

**o výrobe a dodávke nových hydraulických častí turbokompresorov 650-21-2**

ev. č. 174/20/EUS

uzavretá medzi

spoločnosťou

eustream, a.s.

a

spoločnosťou

***(doplní uchádzač)***

OBSAH

[OBSAH 2](#_Toc47715785)

[ZMLUVNÉ STRANY 4](#_Toc47715786)

[DEFINÍCIE 5](#_Toc47715787)

[PREAMBULA 9](#_Toc47715788)

[1. Účel PROJEKTU 9](#_Toc47715789)

[2. Účel ZMLUVY 9](#_Toc47715790)

[Článok I. PREDMET ZMLUVY 9](#_Toc47715791)

[Článok II. MIESTO DODANIA 10](#_Toc47715792)

[Článok III. DODANIE A ČASOVÝ HARMONOGRAM 11](#_Toc47715793)

[Článok IV. ZÁKLADNÉ PRÁVA A POVINNOSTI ZMLUVNÝCH STRÁN 12](#_Toc47715794)

[1. Práva a povinnosti ZHOTOVITEĽA 12](#_Toc47715795)

[2. Práva a povinnosti OBJEDNÁVATEĽA 16](#_Toc47715796)

[3. Solidárne práva a záväzky 18](#_Toc47715797)

[Článok V. SUBDODÁVATEĽ 18](#_Toc47715798)

[Článok VI. INŠTALÁCIA 20](#_Toc47715799)

[Článok VII. PREPRAVA 21](#_Toc47715800)

[Článok VIII. UVEDENIE DO PREVÁDZKY 21](#_Toc47715801)

[Článok IX. SKÚŠKY A TESTY 22](#_Toc47715802)

[1. Skúšky u ZHOTOVITEĽA 22](#_Toc47715803)

[2. PREBERACIE TESTY 22](#_Toc47715804)

[2.1. 72 hodinový test 22](#_Toc47715805)

[2.2. Test výkonových parametrov 22](#_Toc47715806)

[2.3. Úspešnosť PREBERACÍCH TESTOV 23](#_Toc47715807)

[Článok X. PREVZATIE, PREDBEŽNÉ PREVZATIE a PRÁVO ODMIETNUTIA 23](#_Toc47715808)

[1. PREVZATIE 23](#_Toc47715809)

[2. PREDBEŽNÉ PREVZATIE 25](#_Toc47715810)

[3. Právo odmietnutia 27](#_Toc47715811)

[Článok XI. ŠKOLENIE 27](#_Toc47715812)

[Článok XII. NÁHRADNÉ DIELY 28](#_Toc47715813)

[Článok XIII. ŠPECIÁLNE NÁSTROJE 28](#_Toc47715814)

[Článok XIV. DOKUMENTÁCIA 28](#_Toc47715815)

[Článok XV. CENA 29](#_Toc47715816)

[Článok XVI. PLATOBNÉ A FAKTURAČNÉ PODMIENKY 29](#_Toc47715817)

[1. Úhrada ZMLUVNEJ CENY 29](#_Toc47715818)

[2. Zálohová platba 31](#_Toc47715819)

[3. Čiastková faktúra 32](#_Toc47715820)

[4. Konečná faktúra 34](#_Toc47715821)

[5. Splatnosť faktúr 35](#_Toc47715822)

[6. Ostatné platobné podmienky 35](#_Toc47715823)

[Článok XVII. DAŇOVÉ NÁLEŽITOSTI 35](#_Toc47715824)

[Článok XVIII. LICENČNÉ USTANOVENIA A UŽÍVATEĽSKÉ PRÁVA 39](#_Toc47715825)

[Článok XIX. ZÁBEZPEKY ZA PLNENIE ZMLUVY 40](#_Toc47715826)

[1. Akontačná banková záruka 40](#_Toc47715827)

[2. Banková záruka za plnenie ZMLUVY 41](#_Toc47715828)

[3. Banková záruka za odstránenie vád 42](#_Toc47715829)

[4. Banková záruka za záručné povinnosti 42](#_Toc47715830)

[Článok XX. ZODPOVEDNOSŤ 43](#_Toc47715831)

[Článok XXI. OKOLNOSTI VYLUČUJÚCE ZODPOVEDNOSŤ 44](#_Toc47715832)

[Článok XXII. POISTENIE 44](#_Toc47715833)

[Článok XXIII. ZÁRUKA 45](#_Toc47715834)

[Článok XXIV. ZMLUVNÉ SANKCIE 47](#_Toc47715835)

[1. OMEŠKANIE DODÁVKY 47](#_Toc47715836)

[2. OMEŠKANIE PLATBY 48](#_Toc47715837)

[3. OSPRAVEDLNENÉ OMEŠKANIE 48](#_Toc47715838)

[Článok XXV. ODSTÚPENIE OD ZMLUVY 48](#_Toc47715839)

[Článok XXVI. UPLATŇOVANÉ PRÁVO A RIEŠENIE SPOROV 49](#_Toc47715840)

[Článok XXVII. OCHRANA DÔVERNÝCH INFORMÁCIÍ 50](#_Toc47715841)

[Článok XXVIII. ZÁVEREČNÉ USTANOVENIA 51](#_Toc47715842)

[1 Neúčinné nariadenia 51](#_Toc47715843)

[2 Písomná forma a jazyk 51](#_Toc47715844)

[3 Poradie dôležitosti dokumentov 52](#_Toc47715845)

[4 Oslobodenie OBJEDNÁVATEĽA od práv tretích strán 52](#_Toc47715846)

[5 Platnosť a účinnosť ZMLUVY ; 52](#_Toc47715847)

[6 Osobitné ustanovenia 52](#_Toc47715848)

[7 Financovanie PROJEKTU a kontrola 53](#_Toc47715849)

[Článok XXIX. OCHRANA ŽIVOTNÉHO PROSTREDIA, NAKLADANIE S ODPADMI, BOZP A PO 54](#_Toc47715850)

[Článok XXX. PRÍLOHY ZMLUVY 55](#_Toc47715851)

ZMLUVNÉ STRANY

|  |  |
| --- | --- |
| **1. Objednávateľ** | **eustream, a.s.** |
| Sídlo: | Votrubova 11/A |
|  | 821 09 Bratislava |
| Zapísaný v: | Obchodnom registri Okresného súdu Bratislava I,  Oddiel: Sa, Vložka č.: 3480/B |
| Zastúpený: |  |
| IČO: | 35 910 712 |
| IČ DPH: | SK2021931175 |
| DIČ | 2021931175 |
| Bankové spojenie I.: | VÚB, a.s., Bratislava |
| SWIFT (BIC): | SUBASKBX |
| IBAN: | SK72 0200 0000 0000 0110 1153 |
| Bankové spojenie II.: | Tatra banka, a.s., Bratislava |
| SWIFT (BIC): | TATRSKBX |
| IBAN: | SK78 1100 0000 0029 3570 0511 |
| Kontaktná osoba vo veciach zmluvných: | **Ing. Viliam Križan** , vedúci obstarávania a logistiky |
| Kontaktná osoba vo veciach  technických: | **Ing. Milan Milošovič**, manažér projektu |
| (ďalej len “OBJEDNÁVATEĽ“) |  |

a

|  |  |
| --- | --- |
| **2. Zhotoviteľ** |  |
| Sídlo: |  |
| Zapísaný v: |  |
| Zastúpený: |  |
| IČO: |  |
| IČ DPH: |  |
| DIČ: |  |
| Bankové spojenie: |  |
| SWIFT (BIC): |  |
| IBAN: |  |
| Kontaktná osoba vo veciach zmluvných: |  |
| Kontaktná osoba vo veciach technických: |  |
| (ďalej len “ZHOTOVITEĽ“) |  |

(ďalej spolu tiež “ZMLUVNÉ STRANY“ alebo osobitne “ZMLUVNÁ STRANA“)

DEFINÍCIE

ZMLUVNÉ STRANY sa dohodli, že tu uvedené výrazy majú pre účely tejto ZMLUVY nasledovný význam:

| **Výraz** | **Význam** |
| --- | --- |
| OPO | Oprávnená právnická osoba, tretia strana oprávnená na vykonávanie úradných skúšok VTZ podľa ZÁKONA O BOZP a VYHLÁŠKY\_508, vrátane PRVEJ ÚRADNEJ SKÚŠKY, a na osvedčovanie projektovej dokumentácie VTZ v zmysle VYHLÁŠKY\_508. |
| AUTORSKÉ DIELO | Akákoľvek časť DIELA, ktorá je chránená autorským právom, právom priemyselného vlastníctva alebo obdobnými právami. |
| BOZP | Bezpečnosť a ochrana zdravia pri práci; |
| DETAILNý HARMONOGRAM ZMLUVY | Harmonogram plnenia ZMLUVY, ktorého návrh pripraví ZHOTOVITEĽ a v ktorom budú rozpracované míľniky uvedené v ZÁKLADNOM HARMONOGRAME ZMLUVY do čiastkových termínov; tento harmonogram bude tvoriť Prílohu č. 2B ZMLUVY. |
| DIELO | Súbor prác, služieb a dodávok, ktoré má ZHOTOVITEĽ vykonať, poskytnúť alebo dodať OBJEDNÁVATEĽOVI podľa tejto ZMLUVY a ďalších dokumentov, na ktoré sa ZMLUVA odvoláva. |
| DPH | Daň z pridanej hodnoty; |
| ES | Existujúca kompresorová jednotka (alebo jednotky) s elektrickým pohonom na KS01, ktorých súčasťou sú KOMPRESORY, pre ktoré je výroba a dodávka NOVÝCH HČ, tvoriaca predmet tejto ZMLUVY, určená (Elektro Sústrojenstvo). |
| HČ | Vnútorné hydraulické časti KOMPRESORA špecifikované v TECHNICKEJ ŠPECIFIKÁCII, ktorých výroba a dodanie do MIESTA DODANIA je predmetom tejto ZMLUVY. |
| INTERNÉ PREDPISY | Interné predpisy OBJEDNÁVATEĽA, ktoré je ZHOTOVITEĽ povinný dodržiavať podľa ZMLUVY a ktoré sú uvedené v Prílohe č. 8 ZMLUVY. |
| KICK-OF MEETING | Úvodné pracovné stretnutie PROJEKTOVÝCH TÍMOV oboch ZMLUVNÝCH STRÁN, na ktorom budú dohodnuté podrobnosti plnenia ZMLUVY. |
| KS01 | Kompresorová stanica 01 Veľké Kapušany vo vlastníctve OBJEDNÁVATEĽA, nachádzajúca sa na adrese Veľké Kapušany, 079 48 Veľké Kapušany, Slovenská republika. |
| KOMPRESOR | Plynový odstredivý radiálny turbokompresor typu 650-21 vo vlastníctve OBJEDNÁVATEĽA nachádzajúci sa na KS01, pre ktorý je výroba a dodávka NOVÝCH HČ podľa tejto ZMLUVY určená. |
| MANAŽÉR projektu | Osoba každej ZMLUVNEJ STRANY, ktorá je zodpovedná za riadenie a koordináciu činnosti príslušnej ZMLUVNEJ STRANY v zmysle tejto ZMLUVY. |
| MIESTO DODANIA | Miesto dohodnuté v ZMLUVE, do ktorého je ZHOTOVITEĽ povinný dodať NOVÉ HČ ako aj akékoľvek iné dodávky v rámci plnenia ZMLUVY. |
| MINORITNÉ VADY | Vady predmetu ZMLUVY, ktoré nebránia riadnemu, bezpečnému, spoľahlivému a trvalému užívaniu DIELA alebo KOMPRESORA, neznižujú podstatným spôsobom úžitkové vlastnosti alebo hodnotu DIELA alebo KOMPRESORA, a zároveň akýmkoľvek spôsobom neznižujú bezpečnosť osôb alebo majetku, ani neohrozujú životné prostredie. |
| NOVÉ HČ | Nové, ešte nepoužité HČ, ktoré je zhotoviteľ povinný vyrobiť a dodať v rámci predmetu tejto ZMLUVY. |
| OBCHODNÝ ZÁKONNÍK | Zákon č. 513/1991 Zb., Obchodný zákonník v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ODOVZDáVACí PROTOKOL | Dokument, ktorého podpísaním ZHOTOVITEĽ preberá na seba zodpovednosť za neporušený stav preberaného zariadenia a/alebo STAVENISKA. |
| PO | Protipožiarna ochrana; |
| PôVODNé Hč | Existujúce HČ, ktoré sú nainštalované v KOMPRESORE v čase uzavretia tejto ZMLUVY a ktoré budú na základe tejto ZMLUVY vymenené za NOVÉ HČ; |
| PreberaciA SPRÁVA | Dokument, ktorého podpísaním zástupcami oboch ZMLUVNÝCH STRÁN sa potvrdí splnenie podmienok počas PREBERACÍCH TESTOV a následné prevzatie DIELA. |
| Preberacie TESTY | Skúšky a testy, ktoré sú stanovené v ZMLUVE alebo na ktorých sa ZMLUVNÉ STRANY v zmysle ZMLUVY dohodli a ktorých účelom je overenie, či bolo DIELO dodané v dohodnutej kvalite. Tieto testy zahŕňajú 72-hodinový test a test výkonových parametrov. |
| Predbežné prevzatie | Úkon, ktorým OBJEDNÁVATEĽ v prípade, že nevytvorí vhodné podmienky na vykonanie PREBERACÍCH TESTOV, a za ďalších podmienok stanovených touto zmluvou potvrdzuje, že s výnimkou nevykonaných PREBERACÍCH TESTOV DIELO bolo dodané v súlade so ZMLUVOU, a preberá DIELO alebo jeho časť od ZHOTOVITEĽA za podmienok tejto ZMLUVY; |
| Prevzatie | Právny úkon, ktorým objednávateľ potvrdzuje, že DIELO bolo dodané v súlade so ZMLUVOU, a preberá DIELO alebo jeho časť od ZHOTOVITEĽA za podmienok tejto ZMLUVY; |
| PROJEKT | Investičný projekt OBJEDNÁVATEĽA č. ET/15306-RO-HCES, ktorého predmetom je úprava HČ a ktorý zahŕňa všetky činnosti, dodávky, služby, práce a/alebo ďalšie plnenia spojené s touto úpravou HČ vrátane výroby, dodávky a inštalácie NOVÝCH HČ a UVEDENIA DO PREVÁDZKY podľa platných právnych predpisov. |
| ProjeKTOVÝ TÍM | Osoby určené príslušnou ZMLUVNOU STRANOU pre účely riadenia a koordinácie činností, dodávok a spolupráce vykonávaných v súvislosti s touto ZMLUVOU, konajúce v mene príslušnej ZMLUVNEJ STRANY. |
| RPVS | Register partnerov verejného sektora podľa ZÁKONA O RPVS lebo akýkoľvek iný register alebo zoznam, ktorým môže byť register partnerov verejného sektora nahradený; |
| RSTP | Riadiace systémy technologických procesov vrátane príslušných monitorovacích, bezpečnostných, detekčných, zabezpečovacích, signalizačných a podobných elektronických systémov, používaných na riadenie technologických procesov a zaistení bezpečnosti pri preprave zemného plynu; zahŕňa najmä PLC, snímače (napr. teploty), akčné členy. |
| SPRÁVA O PREDBEŽNOM PREVZATÍ | Písomný dokument potvrdzujúci PREDBEŽNÉ PREVZATIE podľa tejto ZMLUVY; |
| SR | Slovenská republika; |
| STAVENISKO | KS01, resp. jej príslušná časť v zmysle Technickej špecifikácie. |
| SUBdodávateľ | Tretia strana realizujúca práce a/alebo zabezpečujúca dodávky a/alebo poskytovanie služieb a/alebo iných plnení v rámci plnenia ZMLUVY pre alebo v mene ZHOTOVITEĽA. |
| TechnickÁ špecifikáciA | Dokument obsahujúci technickú špecifikáciu HČ vypracovanú OBJEDNÁVATEĽOM, ktorá zahŕňa špecifikáciu dodávok, prác a činností, ktoré majú byť dodané a/alebo vykonané v rámci plnenia tejto ZMLUVY; tento dokument tvorí Prílohu č. 1A ZMLUVY. |
| UVEDENIE DO PREVÁDZKY | Postup uvedenia kompresorov po výmene PÔVODNÝCH HČ za NOVÉ HČ do prevádzky v súlade s platnými predpismi. Zahŕňa súbor kompletizačných a funkčných testov predpísaných platnými právnymi predpismi a predpismi, na ktoré sa odkazuje táto ZMLUVA, ktorých cieľom je verifikácia kvality a bezpečnosti zariadení dodaných a nainštalovaných podľa ZMLUVY a/alebo  ich častí, a ktorých úspešné vykonanie je podmienkou pre začatie PREBERACÍCH TESTOV. |
| VADY BRÁNIACE PREVZATIU | Akékoľvek iné ako MINORITNÉ VADY, najmä také vady DIELA, ktoré bránia riadnemu, bezpečnému, spoľahlivému a trvalému užívaniu DIELA alebo KOMPRESORA a/alebo ktoré podstatným spôsobom znižujú úžitkové vlastnosti alebo hodnotu DIELA alebo KOMPRESORA a/alebo ktoré akýmkoľvek spôsobom znižujú bezpečnosť osôb alebo majetku a/alebo ohrozujú životné prostredie; |
| VDDR | Zoznam dokumentácie, ktorú je ZHOTOVITEĽ povinný dodať OBJEDNÁVATEĽOVI na základe tejto ZMLUVY; |
| VTZ | Vyhradené technické zariadenie v zmysle VYHLÁŠKY\_508; |
| VYHLÁŠKA\_362 | Vyhláška Národného bezpečnostného úradu č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| VYHLÁŠKA\_508 | Vyhláška Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKLADNÝ HARMONOGRAM ZMLUVY | Harmonogram plnenia ZMLUVY, ktorý tvorí prílohu č. 2A ZMLUVY; |
| ZÁKON O BOZP | Zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKON O DPH | Zákon č. 222/2004 Z.z. o dani z pridanej hodnoty v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKON O ODPADOCH | Zákon č. 79/2015 Z.z. o odpadoch a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKON O PO | Zákon č. 314/2001 Z.z. o ochrane pred požiarmi v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKON O RPVS | Zákon č. 315/2016 Z.z. o registri partnerov verejného sektora a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZÁKON O VO | Zákon č. 343/2015 Z.z. o verejnom obstarávaní a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú; |
| ZoKB | Zákon č. 69/2018 Z.z. o kybernetickej bezpečnosti a o zmene a doplnení niektorých zákonov v platnom znení, alebo akékoľvek následné právne predpisy, ktoré uvedený predpis úplne alebo čiastočne nahrádzajú. |
| ZMLUVA | Táto zmluva vrátane jej príloh; |

PREAMBULA

1. Účel PROJEKTU

Účelom PROJEKTU je umožniť efektívnejšie využitie a prevádzkovanie ES s HČ pri zníženom prietoku KOMPRESOROV oproti pôvodným nominálnym hodnotám podľa TECHNICKEJ ŠPECIFIKÁCIE za súčasného zachovania možnosti prevádzkovať KOMPRESORY aj s PÔVODNÝMI HČ. To sa dosiahne výmenou PÔVODNÝCH HČ za NOVÉ HČ, ktorých výroba, dodanie, odborný dohľad nad ich inštaláciou a uvedenie do prevádzky je predmetom tejto ZMLUVY.

1. Účel ZMLUVY

ZMLUVNÉ STRANY uzatvárajú túto ZMLUVU za účelom úpravy vzájomných práv a povinností medzi ZHOTOVITEĽOM a OBJEDNÁVATEĽOM pri plnení zmluvných povinností ZHOTOVITEĽOM podľa tejto ZMLUVY.

# PREDMET ZMLUVY

1. Touto ZMLUVOU sa ZHOTOVITEĽ zaväzuje za podmienok a v rozsahu špecifikovanom v tejto ZMLUVE vykonať DIELO spočívajúce vo výrobe a dodávke dvoch (2) kusov NOVÝCH HČ do MIESTA DODANIA a odborný dohľad nad ich inštaláciou podľa dohodnutých podmienok v ZMLUVE v MIESTE DODANIA a uvedenia KOMPRESOROV do prevádzky po inštalácii NOVÝCH HČ podľa platných právnych predpisov a podľa TECHNICKEJ ŠPECIFIKÁCIE. OBJEDNÁVATEĽ sa zaväzuje zaplatiť ZHOTOVITEĽOVI za riadne vykonané a dodané DIELO dohodnutú ZMLUVNÚ CENU.
2. DIELO zahŕňa najmä (ale nie výlučne):
3. návrh a konštrukciu NOVÝCH HČ na základe zadania OBJEDNÁVATEĽA, ktoré je uvedené v Prílohe č. 1A TECHNICKÁ ŠPECIFIKÁCIA, spolu so všetkými prídavnými zariadeniami podľa TECHNICKEJ ŠPECIFIKÁCIE;
4. výrobu NOVÝCH HČ v súlade s TECHNICKOU ŠPECIFIKÁCIOU a ich dodávku do MIESTA DODANIA podľa článku II ZMLUVY;
5. odborný dohľad nad demontážou PÔVODNÝCH HČ a inštaláciou NOVÝCH HČ v MIESTE DODANIA (ďalej ako „šéfmontáž“);
6. zapojenie kompresorov do rozvodov elektroinštalácie a RSTP ES v rozsahu podľa TECHNICKEJ ŠPECIFIKÁCIE;
7. inštaláciu všetkých snímačov, ktoré sú súčasťou DIELA, v súlade s TECHNICKOU ŠPECIFIKÁCIOU;
8. analýzu a posúdenie existujúceho olejového systému každého KOMPRESORA, vrátane hlavného olejového čerpadla, pomocného olejového čerpadla a záložného olejového čerpadla, a návrh vhodnej úpravy tohto systému tak, aby umožňoval bezpečnú a spoľahlivú prevádzku každého KOMPRESORA a ES v rámci nového rozsahu prevádzkových rýchlostí 2 050 – 3 700 ot./min; táto analýza musí obsahovať (okrem iného) aj popis a zhodnotenie existujúceho stavu olejového systému každého KOMPRESORA a, ak to bude potrebné, aj návrh potrebných úprav ako podklad pre OBJEDNÁVATEĽA na vypracovanie príslušnej realizačnej projektovej dokumentácie pre doplnenie záložného olejového čerpadla;
9. príprava a dodanie realizačnej projektovej dokumentácie v zmysle VYHLÁŠKY\_508 pre inštaláciu NOVÝCH HČ, osvedčenej OPO;
10. UVEDENIE DO PREVÁDZKY;
11. PREBERACIE TESTY;
12. vykonanie všetkých predpísaných skúšok, testov, kontrol a revízií podľa platných právnych predpisov vrátane prvej úradnej skúšky podľa VYHLÁŠKY\_508;
13. vypracovanie a odovzdanie príslušnej projektovej a sprievodnej dokumentácie v rozsahu, určenom príslušnými platnými právnymi predpismi a TECHNICKOU ŠPECIFIKÁCIOU;
14. zaškolenie personálu obsluhy určeného OBJEDNÁVATEĽOM;

Činnosti, dodávky a ďalšie plnenia podľa písmen a) až l) tohto bodu 2, sú podrobne špecifikované v TECHNICKEJ ŠPECIFIKÁCII (Príloha č. 1A ZMLUVY).

1. Súčasťou DIELA sú aj akékoľvek dodávky, činnosti, služby a/alebo plnenia, ktoré nie sú výslovne uvedené v TECHNICKEJ ŠPECIFIKÁCII, ale potreba ktorých je pre riadne vykonanie predmetu ZMLUVY v dohodnutej kvalite zrejmá, a ktoré ZHOTOVITEĽ mal alebo mohol pri vynaložení náležitej odbornej starostlivosti pri uzatváraní ZMLUVY predvídať.

# MIESTO DODANIA

1. MIESTOM DODANIA je KS01.
2. Všetky práce, dodávky a/alebo plnenia, ktoré tvoria DIELO, vrátane (nie však výlučne) kompletných NOVÝCH HČ musia byť dodané do MIESTA DODANIA. Za akékoľvek prípadné colné formality spojené s dodaním NOVÝCH HČ do MIESTA DODANIA zodpovedá ZHOTOVITEĽ, pričom je ZHOTOVITEĽ povinný zabezpečiť akékoľvek colné konanie spojené s prípadným dovozom NOVÝCH HČ (alebo ich častí) na územie SR a ich prepustením do voľného obehu vo vlastnom mene a na vlastné náklady. Za vznik akýchkoľvek prípadných dodatočných nákladov, spôsobených v súvislosti s akýmkoľvek colným konaním spojeným s plnením tejto ZMLUVY, zodpovedá ZHOTOVITEĽ.
3. Akékoľvek náklady ZHOTOVITEĽA, vrátane prípadných colných poplatkov, cla a daní súvisiacich s dovozom NOVÝCH HČ (vrátane DPH splatnej pri dovoze), nákladov na ich naloženie a prepravu  do MIESTA DODANIA, ako aj náklady na prípadné poistenie prepravy a/alebo prepravovaných zariadení, sú zahrnuté v Zmluvnej cene.

# DODANIE A ČASOVÝ HARMONOGRAM

1. ZHOTOVITEĽ je povinný riadne vykonať DIELO a odovzdať ho  OBJEDNÁVATEĽOVI (vrátane odovzdania všetkej dokumentácie podľa článku XIV ZMLUVY), ako aj splniť všetky ostatné svoje povinnosti podľa tejto ZMLUVY najneskôr do 12 mesiacov od dátumu uzavretia tejto ZMLUVY.
2. Pri plnení tejto ZMLUVY je ZHOTOVIEĽ povinný dodržiavať aj ZÁKLADNÝ HARMONOGRAM ZMLUVY.
3. Pokiaľ sa PROJEKTOVÍ MANAŽÉRI oboch ZMLUVNÝCH STRÁN písomne nedohodnú na inej lehote, ZHOTOVITEĽ je povinný najneskôr do 2 týždňov od podpisu ZMLUVY oboma ZMLUVNÝMI STRANAMI predložiť OBJEDNÁVATEĽOVI na odsúhlasenie návrh DETAILNÉHO HARMONOGRAMU ZMLUVY s uvedením príslušných čiastkových termínov, pričom nesmie meniť termíny splnenia jednotlivých míľnikov podľa ZÁKLADNÉHO HARMONOGRAMU ZMLUVY.

OBJEDNÁVATEĽ sa písomne vyjadrí k predloženému návrhu DETAILNÉHO HARMONOGRAMU ZMLUVY najneskôr v rámci KICK-OFF MÍTINGU, pokiaľ sa PROJEKTOVÍ MANAŽÉRI oboch ZMLUVNÝCH STRÁN písomne nedohodnú na inom termíne. ZMLUVNÉ STRANY sa dohodli, že po písomnom odsúhlasení DETAILNÉHO HARMONOGRAMU ZMLUVY PROJEKTOVÝMI MANAŽÉRMI oboch ZMLUVNÝCH STRÁN je tento harmonogram záväzný pre obe ZMLUVNÉ STRANY, a to s účinnosťou odo dňa podpisu DETAILNÉHO HARMONOGRAMU ZMLUVY PROJEKTOVÝMI MANAŽÉRMI oboch ZMLUVNÝCH STRÁN. ZMLUVNÉ STRANY sa súčasne dohodli, že podpisom DETAILNÉHO HARMONOGRAMU ZMLUVY PROJEKTOVÝMI MANAŽÉRMI oboch ZMLUVNÝCH STRÁN sa tento harmonogram stáva súčasťou ZMLUVY ako jej Príloha č. 2B bez potreby uzavretia dodatku k ZMLUVE.

ZMLUVNÉ STRANY sa ďalej dohodli, že termíny uvedené v DETAILNOM HARMONOGRAME ZMLUVY možno zmeniť na základe písomnej dohody MANAŽÉROV PROJEKTU oboch ZMLUVNÝCH STRÁN, avšak s výnimkou míľnikov uvedených v ZÁKLADNOM HARMONOGRAME ZMLUVY.

1. V prípade akéhokoľvek omeškania zo strany OBJEDNÁVATEĽA, ktoré bráni ZHOTOVITEĽOVI v riadnom a včasnom plnení ZMLUVY, alebo akéhokoľvek omeškania spôsobeného OBJEDNÁVATEĽOM sa ZÁKLADNÝ HARMONOGRAM ZMLUVY v zodpovedajúcej miere upraví dohodou ZMLUVNÝCH STRÁN, avšak najviac o dobu omeškania OBJEDNÁVATEĽA.
2. Ak NOVÉ HČ nebude možné dodať do MIESTA DODANIA podľa bodu 1 článku II ZMLUVY v čase, keď budú NOVÉ HČ pripravené na odoslanie, alebo ak OBJEDNÁVATEĽ nezačne s inštaláciou NOVÝCH HČ bezodkladne po ich dodaní do MIESTA DODANIA, v oboch prípadoch z dôvodu, za ktorý zodpovedá výhradne OBJEDNÁVATEĽ, OBJEDNÁVATEĽ poskytne skladovací priestor v blízkosti STAVENISKA a bude znášať riziko náhodnej škody na NOVÝCH HČ, ako aj skladovacie náklady počas ich uskladnenia.

# ZÁKLADNÉ PRÁVA A POVINNOSTI ZMLUVNÝCH STRÁN

1. **Práva a povinnosti ZHOTOVITEĽA**
   1. ZHOTOVITEĽ je povinný pri plnení tejto Zmluvy postupovať s náležitou odbornou starostlivosťou a plniť všetky povinnosti stanovené touto Zmluvou s potrebnými odbornými znalosťami, podľa vhodnej technológie a v čo najväčšej miere prihliadať na potreby a záujmy OBJEDNÁVATEĽA.
   2. ZHOTOVITEĽ je povinný zorganizovať KICK-OFF MÍTING v MIESTE DODANIA, alebo inom mieste po dohode ZMLUVNÝCH STRÁN, a to najneskôr do 4 týždňov od podpisu ZMLUVY.
   3. ZHOTOVITEĽ je povinný v dostatočnom predstihu pred začiatkom výroby NOVÝCH HČ zaslať ich finálne konštrukčné riešenie na odsúhlasenie OBJEDNÁVATEĽOVI, ktorý sa musí do 5 pracovných dní od doručenia finálneho konštrukčného riešenia NOVÝCH HČ k nemu písomne vyjadriť, ak sa ZMLUVNÉ STRANY písomne nedohodnú inak. V prípade opodstatnených pripomienok OBJEDNÁVATEĽA voči finálnemu konštrukčnému riešeniu NOVÝCH HČ je ZHOTOVITEĽ povinný tieto pripomienky zohľadniť.
   4. ZHOTOVITEĽ je povinný ešte pred začatím montážnych prác spojených s inštaláciou NOVÝCH HČ (ďalej len „montážne práce“) v MIESTE DODANIA vypracovať príslušnú realizačnú projektovú dokumentáciu, ktorá musí byť osvedčená OPO v zmysle VYHLÁŠKY\_508. ZHOTOVITEĽ je povinný predložiť objednávateľovi takto osvedčené dokumentácie ešte pred začatím montážnych prác v MIESTE DODANIA.
   5. ZHOTOVITEĽ je povinný pred začatím montážnych prác v MIESTE DODANIA súčasne zabezpečiť si oprávnenia podľa §15, ZÁKONA o BOZP, potrebné na vykonávanie činností pri plnení ZMLUVY, alebo takéto oprávnenia musí mať SUBDODÁVATEĽ , ktorý bude príslušné činnosti vykonávať. ZHOTOVITEĽ je povinný predložiť OBJEDNÁVATEĽOVI kópiu každého takéhoto oprávnenia na činnosť ešte pred začatím montážnych prác.
   6. ZHOTOVITEĽ je povinný na základe výzvy OBJEDNÁVATEĽA prevziať STAVENISKO a príslušný(é) KOMPRESOR(Y) bez PÔVODNÝCH HČ pripravený(é) na montážne práce potvrdením ODOVZDáVACIEHO PROTOKOLU.
   7. Odo dňa prevzatia STAVENISKA je ZHOTOVITEĽ povinný viesť montážny denník, do ktorého je povinný robiť denné záznamy o hlavných aktivitách a súvisiacich podmienkach plnenia ZMLUVY. Povinnosť ZHOTOVITEĽA viesť montážny denník sa končí PREVZATÍM. ZHOTOVITEĽ je povinný odovzdať OBJEDNÁVATEĽOVI montážny denník pri PREVZATÍ spolu s ostatnou dokumentáciou podľa ZMLUVY.
   8. ZHOTOVITEĽ je povinný po dokončení PREBERACÍCH TESTOV predložiť OBJEDNÁVATEĽOVI dokumentáciu skutočného vyhotovenia:
      1. Projektovú dokumentáciu skutočného vyhotovenia v rozsahu podľa prílohy č. 2 Vyhlášky\_508;
      2. Sprievodnú technickú dokumentáciu v rozsahu podľa prílohy č. 3 Vyhlášky\_508;
      3. Číselník jednotlivých častí technológie pre potreby údržby KOMPRESOROV v zmysle systému údržby RCM;
   9. ZHOTOVITEĽOVI bude za účelom plnenia ZMLUVY umožnený prístup na STAVENISKO. Avšak je výlučnou povinnosťou ZHOTOVITEĽA informovať sa dostatočne vopred o podmienkach a možnostiach využívať tento prístup pre účely plnenia ZMLUVY. Naviac musí spolupracovať pri užívaní prístupu na STAVENISKO s ostatnými prípadnými dodávateľmi, ktorí tiež pracujú na STAVENISKU, aby sa predišlo kolíziám alebo prestojom.
   10. ZHOTOVITEĽ je povinný počas plnenia ZMLUVY na STAVENISKU dodržiavať pracovný čas OBJEDNÁVATEĽA, ktorý je v pracovné dni (podľa kalendára platného v Slovenskej republike) v čase od 07.00 hod. do 18:00 hod. pokiaľ sa ZMLUVNÉ STRANY písomne nedohodnú inak.
   11. Ak z povahy prác a dodávok, ktoré je ZHOTOVITEĽ povinný vykonať a/alebo dodať podľa tejto ZMLUVY, vyplýva v zmysle platných právnych predpisov povinnosť vykonať akúkoľvek inšpekciu určitých komponentov schvaľovacími orgánmi (napr. úradné skúšky v zmysle VYHLÁŠKY\_508 vykonané OPO, odborné skúšky a odborné prehliadky v zmysle VYHLÁŠKY\_508 vykonané príslušnými revíznymi technikmi a pod.), takéto inšpekcie budú zabezpečené ZHOTOVITEĽOM a náklady s tým spojené bude znášať ZHOTOVITEĽ. Akékoľvek správy/certifikáty, ktoré majú byť vydané v súvislosti s takýmito inšpekciami, budú súčasťou prác a dodávok poskytnutých ZHOTOVITEĽOM a sú zahrnuté v ZMLUVNEJ CENE.
   12. Ak sa v rámci plnenia ZMLUVY na STAVENISKU majú vykonávať práce a/alebo činnosti, ktoré majú alebo by mohli mať vplyv na prevádzku KS01, ZHOTOVITEĽ je oprávnený takéto práce a/alebo činnosti vykonávať len na základe osobitného povolenia na prácu a za podmienok v ňom určených. Takéto povolenie na prácu na STAVENISKU je oprávnený vydať OBJEDNÁVATEĽ podľa INTERNÝCH PREDPISOV, a to na základe žiadosti ZHOTOVITEĽA.
   13. ZHOTOVITEĽ je povinný plniť ZMLUVU vo vlastnom mene a na vlastné nebezpečenstvo a zabezpečiť si na vlastné náklady pracovnú silu, materiál, zariadenia a všetko, čo je potrebné pre riadne plnenie povinností ZHOTOVITEĽA podľa tejto ZMLUVY.
   14. Vyhradené výrobky podľa ZÁKONA O ODPADOCH sú obaly, ktoré sa použijú na balenie tovaru, jeho ochranu, manipuláciu s ním. Tieto obaly dovezené zhotoviteľom na územie SR zostanú majetkom ZHOTOVITEĽA. zhotoviteľ je povinný do ukončenia prác obalový materiál odviesť z územia SR.
   15. ZHOTOVITEĽ je povinný oznámiť MANAŽÉROVI projektu OBJEDNÁVATEĽA menovanie zodpovedného dozoru ZHOTOVITEĽA na stavenisku, ktorý bude oprávnený prijímať bezpečnostné pokyny OBJEDNÁVATEĽA v súvislosti s plnením ZMLUVY a zabezpečí, že takéto pokyny bude personál ZHOTOVITEĽA a jeho SUBDODÁVATELIA na stavenisku dodržiavať. ZHOTOVITEĽ bude zodpovedný za koordinovanie porád o bezpečnosti, ktoré sa budú organizovať za účelom poskytnutia bezpečnostných informácií pracovníkom oboch ZMLUVNÝCH STRÁN. Personál ZHOTOVITEĽA a jeho SUBDODÁVATEĽOV sa musí zaregistrovať pri každom vstupe a výstupe zo STAVENISKA.
   16. Pred začiatkom vykonávania akejkoľvek činnosti na stavenisku je ZHOTOVITEĽ povinný objasniť si akékoľvek otázky, ktoré môžu vzniknúť, spolu s MANAŽÉROM projektu OBJEDNÁVATEĽA na stavenisku.
   17. Pred začiatkom vykonávania akejkoľvek činnosti na stavenisku je ZHOTOVITEĽ povinný sa informovať o umiestnení akýchkoľvek inžinierskych sietí a iných zariadení, vyžadujúcich si ochranu na stavenisku. Na požiadanie poskytne OBJEDNÁVATEĽ ZHOTOVITEĽOVI informácie, ktoré sú mu v tomto ohľade k dispozícii.
   18. ZHOTOVITEĽ vynaloží náležitú odbornú starostlivosť pri manipulácii s existujúcimi zariadeniami na stavenisku a kde je to nevyhnutné, príjme primerané kroky, aby efektívne zabránil poškodeniu akýchkoľvek takýchto existujúcich zariadení.
   19. ZHOTOVITEĽ náležite vráti do pôvodného stavu akékoľvek existujúce kryty, zábradlia a podobné ochranné konštrukcie, ktoré môžu byť potrebné odstrániť v priebehu práce na inštalácii.
   20. Zodpovedný dozor ZHOTOVITEĽA zostane na stavenisku, kým sa riziká v súvislosti s prácami a dodávkami ZHOTOVITEĽA neprevedú na OBJEDNÁVATEĽA. Akákoľvek výmena uvedeného dozoru bude podliehať predchádzajúcemu schváleniu OBJEDNÁVATEĽOM.
   21. ZHOTOVITEĽ minimalizuje akýkoľvek nepriaznivý dopad na tretiu stranu (iní dodávatelia, osoby v blízkosti staveniska, alebo personál OBJEDNÁVATEĽA) a poškodenie pôdy a životného prostredia len na také, ktoré je absolútne nevyhnutné.
   22. ZHOTOVITEĽ je povinný zorganizovať svoje prostriedky potrebné na plnenie svojich povinností podľa tejto ZMLUVY na stavenisku tak, aby na stavenisku mal k dispozícii dostatočnú pracovnú silu s potrebnou kvalifikáciou a zariadenia a nástroje v potrebnom množstve a kvalite ešte pred začatím vykonávania príslušných činností. Akékoľvek materiály a zariadenia dodané na stavenisko pre rozsah prác a dodávok ZHOTOVITEĽA, prijme na stavenisku ZHOTOVITEĽ, ktorý ich vyloží, uloží, potvrdí ich príjem a prepraví ich na miesto, kde sa vyžadujú pre použitie, avšak s výnimkou vyloženia a uskladnenia NOVÝCH HČ.
   23. ZHOTOVITEĽ prijme efektívne opatrenia, aby zabránil poškodeniu vecí určených na vykonanie predmetu ZMLUVY vplyvom poveternostných a klimatických podmienok, poškodeniu životného prostredia, požiaru alebo krádeži na stavenisku, a to ako v rámci, tak aj mimo normálnej pracovnej doby.
   24. ZHOTOVITEĽ zodpovedá za čistotu na STAVENISKU a počas prác na stavenisku bude dôkladne upratovať stavenisko a akékoľvek plochy, kde pracoval. Bez obmedzenia ZHOTOVITEĽ odstráni zo staveniska akýkoľvek odpad, ktorý je ZHOTOVITEĽ povinný umiestňovať do nádob na to určených OBJEDNÁVATEĽOM v MIESTE DODANIA, a po dokončení svojej práce na stavenisku aj svoje zariadenia staveniska. Pôvodcom odpadu vzniknutého počas plnenia tejto ZMLUVY v MIESTE DODANIA je objednávAteľ (okrem vyhradených výrobkov, viď. bod 1.14 tohto článku ZMLUVY), ktorý zabezpečí aj jeho zneškodnenie. ZHOTOVITEĽ je povinný odpady vzniknuté v MIESTE DODANIA zhromažďovať tak, aby nedochádzalo k ich úniku, resp. znehodnoteniu (vplyvom vetra, dažďov a pod.), a zhromažďovať odpady vytriedené podľa druhov odpadov do pripravených nádob, ktoré zabezpečí objednávateľ.
   25. Po dokončení alebo pri prerušení práce na stavenisku ZHOTOVITEĽ odovzdá stavenisko OBJEDNÁVATEĽOVI alebo tretej strane určenej OBJEDNÁVATEĽOM v čistom a upratanom stave. V prípade akéhokoľvek nedodržania týchto požiadaviek bude OBJEDNÁVATEĽ oprávnený nechať stavenisko vyčistiť a akýkoľvek odpad odstrániť na náklady ZHOTOVITEĽA.
   26. ZHOTOVITEĽ je povinný zabezpečiť účasť všetkých osôb, ktoré sa podieľajú v jeho mene na plnení ZMLUVY na STAVENISKU (vrátane SUBDODÁVATEĽOV) na školení o osobitných predpisoch a interných predpisoch platných na STAVENISKU. Školenie podľa tohto bodu vykoná OBJEDNÁVATEĽ na základe osobitnej písomnej žiadosti ZHOTOVITEĽA. ZHOTOVITEĽ je povinný zabezpečiť, aby sa na plnení ZMLUVY podieľali len takto poučené osoby a aby sa príslušné predpisy dodržiavali v plnom rozsahu.
   27. ZHOTOVITEĽ je povinný včas a bez zbytočného odkladu informovať OBJEDNÁVATEĽA o všetkých dôležitých skutočnostiach, súvisiacich s plnením ZMLUVY, ktoré môžu ohroziť alebo obmedziť plnenie ZMLUVY zo strany ZHOTOVITEĽA, prípadne spôsobiť omeškanie ZHOTOVITEĽA v plnení ZMLUVY. Ak za takéto skutočnosti zodpovedá ZHOTOVITEĽ, je povinný bez zbytočného odkladu zabezpečiť nápravu, pričom je na požiadanie OBJEDNÁVATEĽA povinný zabezpečiť aj plán opatrení na vykonanie nápravy, ako aj prípadné dodatočné personálne a technické kapacity potrebné na nápravu, a to bez nároku na akékoľvek náhrady zo strany OBJEDNÁVATEĽA. ZHOTOVITEĽ zodpovedá za škodu spôsobenú OBJEDNÁVATEĽOVI nesplnením si informačnej povinnosti. Prípadné nároky OBJEDNÁVATEĽA vyplývajúce z omeškania ZHOTOVITEĽA podľa ZMLUVY týmto ustanovením tohto bodu nie sú dotknuté.
   28. Na základe písomnej požiadavky OBJEDNÁVATEĹA je ZHOTOVITEĽ povinný kedykoľvek počas plnenia ZMLUVY umožniť OBJEDNÁVATEĽOVI výkon kontroly plnenia záväzkov vyplývajúcich zo ZMLUVY. Takáto požiadavka OBJEDNÁVATEĹA však musí byť doručená ZHOTOVITEĽOVI najmenej 5 pracovných dní pred požadovaným termínom kontroly, pričom v opodstatnených prípadoch je ZHOTOVITEĽ oprávnený navrhovaný termín výkonu kontroly odmietnuť a navrhnúť iný termín. Ak sa časť DIELA plní v prevádzke ZHOTOVITEĽA alebo u SUBDODÁVATEĽA, je OBJEDNÁVATEĽ oprávnený vykonať kontrolu plnenia príslušnej časti predmetu ZMLUVY priamo v prevádzke ZHOTOVITEĽA alebo v prevádzke SUBDODÁVATEĽA, pričom je ZHOTOVITEĽ povinný umožniť OBJEDNÁVATEĽOVI výkon takejto kontroly a poskytnúť mu pri tom potrebnú súčinnosť a dokumentáciu v primeranom rozsahu podľa požiadaviek OBJEDNÁVATEĽA. Neumožnenie vykonania kontroly podľa tohto bodu OBJEDNÁVATEĽOVI ZHOTOVITEĽOM bez relevantného dôvodu sa považuje za podstatné porušenie ZMLUVY ZHOTOVITEĽOM.

Každá ZMLUVNÁ STRANA znáša svoje náklady spojené s vykonaním kontroly plnenia záväzkov vyplývajúcich zo ZMLUVY podľa tohto bodu.

* 1. ZHOTOVITEĽ je povinný pri plnení ZMLUVY dodržiavať:

1. všeobecne záväzné právne predpisy;
2. príslušné technické predpisy a/alebo technické normy a/alebo iné relevantné technické pravidlá;
3. INTERNÉ PREDPISY;
4. Iné interné predpisy OBJEDNÁVATEĽA za predpokladu, že ZHOTOVITEĽ PRÁC bol s nimi preukázateľne oboznámený;

ZHOTOVITEĽ je povinný dodržiavať vyššie uvedené predpisy podľa písmen a) až d) tohto bodu vždy v ich platnom znení. V prípade predpisov uvedených v tomto bode písm. a) a b) nie je OBJEDNÁVATEĽ povinný informovať ZHOTOVITEĽA o ich zmenách. OBJEDNÁVATEĽ je však povinný informovať ZHOTOVITEĽA o zmenách predpisov uvedených v písm. c) a d) tohto bodu.

* 1. ZHOTOVITEĽ je povinný riadne plniť všetky  povinnosti týkajúce sa BOZP, PO a ochrany životného prostredia, ktoré mu vyplývajú zo ZMLUVY a/alebo platných právnych predpisov, a poskytovať OBJEDNÁVATEĽOVI riadnu súčinnosť pri vykonávaní koordinácie BOZP a PO na STAVENISKU ako aj pri príprave plánu BOZP pre STAVENISKO. Bez ohľadu na čokoľvek iné uvedené v ZMLUVE, náklady, ktoré vzniknú OBJEDNÁVATEĽOVI z dôvodu porušenia predpisov na zaistenie BOZP a PO ZHOTOVITEĽOM, znáša v plnej výške ZHOTOVITEĽ.
  2. ZHOTOVITEĽ je pri plnení ZMLUVY povinný na žiadosť OBJEDNÁVATEĽA vykonať opatrenia potrebné na zaistenie bezpečnosti osôb, ktoré majú prístup na STAVENISKO, prípadne zabezpečiť, aby uvedené osoby mali zamedzený prístup na STAVENISKO počas nevyhnutnej doby vykonávania činností so zvýšeným rizikom.
  3. ZHOTOVITEĽ je povinný vyzvať OBJEDNÁVATEĽA na kontrolu prác a/alebo dodávok, ktoré v ďalšom pracovnom postupe budú zakryté alebo sa stanú neprístupnými, ako aj prác, ktoré si preukázateľne vyhradí technický dozor OBJEDNÁVATEĽA. Výzva musí byť OBJEDNÁVATEĽOVI doručená písomne najmenej 3 pracovné dni vopred.
  4. V prípade prerušenia vykonávania predmetu ZMLUVY na žiadosť OBJEDNÁVATEĽA je ZHOTOVITEĽ povinný vykonať také opatrenia, aby sa náklady spojené s takýmto prerušením obmedzili na minimálnu úroveň. ZHOTOVITEĽ má nárok na náhradu nákladov, ktoré preukázateľne a účelne vynaložil v súvislosti s takýmto prerušením vykonávaním predmetu ZMLUVY. ZMLUVNÉ STRANY sa zároveň dohodli, že v takomto prípade sa termíny dohodnuté v ZMLUVE upravia primerane k dobe prerušenia vykonávania predmetu ZMLUVY.

1. **Práva a povinnosti OBJEDNÁVATEĽA**
   1. OBJEDNÁVATEĽ sprístupní ZHOTOVITEĽOVI STAVENISKO so skladovacími priestormi a priestormi pre zhotovenie DIELA v primeranom rozsahu.
   2. Objednávateľ poskytne ZHOTOVITEĽOVI súčinnosť pri zhotovovaní DIELA v nasledovnom rozsahu:
2. Inštalácia NOVÝCH HČ pod šéfmontážou ZHOTOVITEĽA a v súlade s osvedčenou realizačnou projektovou dokumentáciou, ktorú zabezpečí ZHOTOVITEĽ,
3. Demontáž PÔVODNÝCH HČ;
4. Vykonanie tesnostnej skúšky každého KOMPRESORA po nainštalovaní NOVÝCH HČ pod šéfmontážou ZHOTOVITEĽA podľa príslušného technologického postupu, ktorý pripraví OBJEDNÁVATEĽ, odsúhlaseného ZHOTOVITEĽOM;
5. Zabezpečenie vyloženia NOVÝCH HČ v MIESTE DODANIA z dopravného prostriedku a ich uskladnenie do začatia montážnych prác;
6. Zneškodnenie odpadov, ktoré vzniknú pri plnení ZMLUVY, okrem použitých obalov, ktoré použije ZHOTOVITEĽ na balenie tovaru, jeho ochranu, manipuláciu s ním a ktoré sú určenými výrobkami v zmysle ZÁKONA O ODPADOCH, s výnimkou elektrických zariadení;
7. Zabezpečiť v MIESTE DODANIA vhodné nádoby pre účely zhromažďovania odpadov, ktoré vzniknú pri plnení ZMLUVY, a umožniť ZHOTOVITEĽOVI ukladať odpady do týchto nádob;
8. Koordinácia BOZP a PO na STAVENISKU a príprava plánu BOZP pre STAVENISKO;
9. Zabezpečenie asistenčnej požiarnej hliadky na STAVENISKU pre účely plnenia ZMLUVY;
10. V prípade potreby poskytnutie mostového žeriavu v hale ES s odborne spôsobilou obsluhou;
    1. OBJEDNÁVATEĽ je povinný začať montážne práce až po osvedčení príslušnej konštrukčnej a realizačnej projektovej dokumentácie OPO v zmysle VYHLÁŠKY\_508 a jej predložení OBJEDNÁVATEĽOVI.
    2. Objednávateľ na vlastné náklady zabezpečí dodávku všetkých energií podľa TECHNICKEJ ŠPECIFIKÁCIE na stavenisko potrebných počas inštalácie NOVÝCH HČ, uvedenia do prevádzky ako aj preberacích TESTOV.
    3. OBJEDNÁVATEĽ zabezpečí preukázateľné poučenie personálu ZHOTOVITEĽA (vrátane SUBDODÁVATEĽOV) o osobitných predpisoch platných na STAVENISKU, ktoré je povinný ZHOTOVITEĽ dodržiavať. ZHOTOVITEĽ je povinný vyžadovať ich dodržiavanie od svojho personálu vrátane SUBDODÁVATEĽOV.
    4. OBJEDNÁVATEĽ je oprávnený vyžadovať, aby akýkoľvek personál ZHOTOVITEĽA, ktorý preukazuje zlú remeselnú zručnosť alebo správanie akýmkoľvek spôsobom s nepriaznivým dopadom na napredovanie prác a/alebo na bezpečnosť na stavenisku, okamžite opustil stavenisko. OBJEDNÁVATEĽ poskytne ZHOTOVITEĽOVI relevantné vysvetlenie dôvodov. ZHOTOVITEĽ nebude oprávnený na žiadnu náhradu od OBJEDNÁVATEĽA vzhľadom na akýkoľvek takýto pokyn alebo požiadavku.
    5. OBJEDNÁVATEĽ je povinný poskytnúť ZHOTOVITEĽOVI dokumenty uvádzajúce metodiku RCM a tabuľky za účelom vyhotovenia číselníka jednotlivých častí technológie pre potreby údržby KOMPRESOROV v súlade s normou SAE JA 1011, ktorý je povinný vyhotoviť ZHOTOVITEĽ.
    6. Ak OBJEDNÁVATEĽ zistí, že ZHOTOVITEĽ vykonáva predmet ZMLUVY v rozpore so ZMLUVOU, je OBJEDNÁVATEĽ oprávnený dožadovať sa toho, aby ZHOTOVITEĽ odstránil vady vzniknuté vadným vykonávaním predmetu ZMLUVY a predmet ZMLUVY vykonával riadnym spôsobom.
    7. Ak je ohrozený život alebo zdravie osôb alebo je ohrozená bezpečnosť prevádzky KS01, alebo ak hrozí škoda na majetku OBJEDNÁVATEĽA alebo iných osôb alebo hrozí škoda na životnom prostredí, OBJEDNÁVATEĽ je oprávnený dať ZHOTOVITEĽOVI príkaz na okamžité prerušenie alebo pozastavenie vykonávania činnosti na STAVENISKU. OBJEDNÁVATEĽ je oprávnený dať príkaz podľa predchádzajúcej vety priamo osobám na strane ZHOTOVITEĽA vykonávajúcim príslušné práce alebo činnosti v mene ZHOTOVITEĽA. ZHOTOVITEĽ je povinný  zabezpečiť, aby osoby na strane ZHOTOVITEĽA takýto príkaz OBJEDNÁVATEĽA rešpektovali. Uvedená povinnosť sa obdobne vzťahuje aj na SUBDODÁVATEĽOV. Porušenie príkazu OBJEDNÁVATEĽA na okamžité prerušenie alebo pozastavenie vykonávania činnosti na STAVENISKU sa považuje za podstatné porušenie ZMLUVY ZHOTOVITEĽOM. OBJEDNÁVATEĽ je o každom vydaní takéhoto príkazu povinný bezodkladne informovať MANAŽÉRA PROJEKTU ZHOTOVITEĽA.
    8. OBJEDNÁVATEĽ je povinný bezodkladne informovať ZHOTOVITEĽA o všetkých okolnostiach, ktoré majú vplyv na plnenie ZMLUVY a o ktorých sa dozvedel.
    9. OBJEDNÁVATEĽ je oprávnený písomne požiadať ZHOTOVITEĽA, aby za podmienok podľa bodu 1.33 tohto článku na určenú dobu prerušil vykonávanie predmetu ZMLUVY alebo jeho časti.
11. **Solidárne práva a záväzky**
    1. Zo všetkých práv a záväzkov ZHOTOVITEĽA z tejto ZMLUVY vyplývajúcich a/alebo s touto ZMLUVOU súvisiacich, sú ekonomické subjekty vystupujúce na strane ZHOTOVITEĽA (ďalej ako „ČLEN ZDRUŽENIA“) oprávnené a zaviazané spoločne a nerozdielne (solidárne práva a solidárne záväzky).
    2. OBJEDNÁVATEĽ je oprávnený požadovať plnenie záväzkov ZHOTOVITEĽA od ktoréhokoľvek ČLENA ZDRUŽENIA.
    3. ZMLUVNÉ STRANY sa dohodli, že za ZHOTOVITEĽA (t.j. všetkých ČLENOV ZDRUŽENIA) bude práva ZHOTOVITEĽA voči OBJEDNÁVATEĽOVI, s výnimkou práva fakturácie v zmysle tejto ZMLUVY, uplatňovať iba jeden ČLEN ZDRUŽENIA, a to výlučne spoločnosť ................. ***(doplní uchádzač)***.
    4. ZMLUVNÉ STRANY sa ďalej dohodli, že výlučne ČLEN ZDRUŽENIA .................. ***(doplní uchádzač)*** bude oprávnený vystavovať príslušnú faktúru a požadovať jej zaplatenie v mene ZHOTOVITEĽA.
    5. ČLENOVIA ZDRUŽENIA zároveň potvrdzujú, že za účelom riadneho plnenia tejto ZMLUVY uzavreli medzi sebou písomnú zmluvu o združení (ďalej len „ZMLUVA O ZDRUŽENÍ“).
    6. Pre účely správneho vysporiadania daňových povinností OBJEDNÁVATEĽA je ZHOTOVITEĽ povinný bezodkladne, najneskôr však do 14 dní odo dňa uzavretia tejto ZMLUVY, predložiť OBJEDNÁVATEĽOVI úradne overenú kópiu ZMLUVY O ZDRUŽENÍ, ak tak už neurobil skôr. Ak má byť akákoľvek úhrada v zmysle tejto ZMLUVY vykonaná OBJEDNÁVATEĽOM v prospech ZHOTOVITEĽA pred uplynutím lehoty 14 dní odo dňa uzatvorenia tejto ZMLUVY, ZHOTOVITEĽ je povinný predložiť OBJEDNÁVATEĽOVI úradne overenú kópiu ZMLUVY O ZDRUŽENÍ najneskôr spolu s príslušnou faktúrou, ak tak už neurobil skôr, inak je OBJEDNÁVATEĽ oprávnený zadržať každú takúto úhradu až do predloženia úradne overenej kópie ZMLUVY O ZDRUŽENÍ.

# SUBDODÁVATEĽ

1. ZHOTOVITEĽ môže vykonať niektoré činnosti a/alebo dodať niektoré dodávky podľa ZMLUVY aj prostredníctvom SUBDODÁVATEĽA, avšak len s predchádzajúcim písomným súhlasom OBJEDNÁVATEĽA. ZMLUVNÉ STRANY však vylučujú možnosť, aby ZHOTOVITEĽ vykonal celý predmet ZMLUVY prostredníctvom jedného alebo viacerých SUBDODÁVATEĽOV.
2. ZHOTOVITEĽ je pri plnení tejto ZMLUVY oprávnený využiť bez predchádzajúceho súhlasu OBJEDNÁVATEĽA len SUBDODÁVATEĽOV, ktorí sú uvedení v Prílohe č. 9 ZMLUVY, a to len na dodanie alebo poskytnutie tam uvedených príslušných plnení. ZHOTOVITEĽ preukázal spôsobilosť týchto SUBDODÁVATEĽOV na poskytovanie príslušných plnení pred uzavretím ZMLUVY v rámci postupu zadávania zákazky, na základe ktorého bola uzavretá táto ZMLUVA.
3. Ak má ZHOTOVITEĽ v úmysle dodať alebo poskytnúť akékoľvek plnenie podľa tejto ZMLUVY prostredníctvom SUBDODÁVATEĽA, ktorý:
   * + 1. nie je uvedený v Prílohe č. 9 k ZMLUVE, alebo
       2. je uvedený v Prílohe č. 9 k ZMLUVE, ale ZHOTOVITEĽ ho má v úmysle využiť na poskytnutie iných plnení, ako sú uvedené v Prílohe č. 9 k ZMLUVE,

je ZHOTOVITEĽ povinný písomne požiadať OBJEDNÁVATEĽA o súhlas s využitím takéhoto SUBDODÁVATEĽA dostatočne vopred, najneskôr však 15 dní pred začiatkom poskytovania príslušného plnenia.

ZHOTOVITEĽ je v žiadosti o odsúhlasenie SUBDODÁVATEĽA povinný uviesť (okrem iného) o každom navrhovanom SUBDODÁVATEĽOVI aj údaje o osobe oprávnenej konať za SUBDODÁVATEĽA v rozsahu: meno a priezvisko, adresa pobytu, dátum narodenia. Všetky údaje o každom navrhovanom SUBDODÁVATEĽOVI je ZHOTOVITEĽ povinný predložiť OBJEDNÁVATEĽOVI v príslušnej žiadosti o odsúhlasenie daného SUBDODÁVATEĽA vo forme novej revízie Prílohy č. 9 ZMLUVY, riadne doplnenej o všetky údaje o navrhovanom SUBDODÁVATEĽOVI. OBJEDNÁVATEĽ má právo žiadosť ZHOTOVITEĽA podľa tohto bodu odmietnuť a neodsúhlasiť navrhnutého SUBDODÁVATEĽA, avšak súhlas s navrhovaným SUBDODÁVATEĽOM nebude zo strany OBJEDNÁVATEĽA bezdôvodne odopretý . ZMLUVNÉ STRANY sa zároveň dohodli, že doručením súhlasu OBJEDNÁVATEĽA s navrhovaným SUBDODÁVATEĽOM ZHOTOVITEĽOVI, sa nová revízia Prílohy č. 9 ZMLUVY stáva platnou a nahrádza predchádzajúcu revíziu tejto prílohy. OBJEDNÁVATEĽ sa zaväzuje svoj súhlas či nesúhlas oznámiť ZHOTOVITEĽOVI najneskôr do 5 pracovných dní od predloženia kompletnej žiadosti alebo predloženia dokumentov podľa bodu 4 tohto článku ZHOTOVITEĽOM OBJEDNÁVATEĽOVI, podľa toho, čo nastane neskôr.

Plnenie ZMLUVY prostredníctvom SUBDODÁVATEĽA, ktorý nie je uvedený v Prílohe č. 9 k ZMLUVE, a/alebo poskytnutie iných plnení SUBDODÁVATEĽOM, ako sú uvedené v Prílohe 9 k ZMLUVE, bez predchádzajúceho súhlasu OBJEDNÁVATEĽA podľa tohto bodu, sa považuje za podstatné porušenie ZMLUVY.

1. Na žiadosť OBJEDNÁVATEĽA je ZHOTOVITEĽ povinný bezodkladne, najneskôr však do 5 pracovných dní od prijatia príslušnej písomnej požiadavky OBJEDNÁVATEĽA, preukázať spôsobilosť SUBDODÁVATEĽA na vykonávanie príslušných činností (najmä, ale nie výlučne, ich odbornú a zdravotnú spôsobilosť) v zmysle platných právnych predpisov napr. predložením príslušných certifikátov, osvedčení a oprávnení na výkon jednotlivých odborných činností, ak sa vyžadujú podľa platných právnych predpisov.
2. V prípade zmeny SUBDODÁVATEĽA, ktorého ZHOTOVITEĽ využil ako inú osobu na preukázanie splnenia podmienok účasti týkajúcich sa technickej a odbornej spôsobilosti v zmysle ZÁKONA O VO v rámci verejného obstarávania, na základe ktorého bola uzavretá táto ZMLUVA (ďalej len „TENDER“), je ZHOTOVITEĽ povinný preukázať, že tento nový SUBDODÁVATEĽ spĺňa rovnaké podmienky účasti ako pôvodný SUBDODÁVATEĽ splnil v TENDRI, a to v spôsobom a v rozsahu vyžadovanom v TENDRI; za týmto účelom je ZHOTOVITEĽ povinný predložiť OBJEDNÁVATEĽOVI príslušné doklady a dokumenty spolu s písomnou žiadosťou o súhlas s využitím takéhoto SUBDODÁVATEĽA podľa bodu 3 tohto článku.
3. ZHOTOVITEĽ zodpovedá OBJEDNÁVATEĽOVI za plnenia dodané alebo poskytnuté SUBDODÁVATEĽMI, ako aj za akékoľvek ich činnosti podľa ZMLUVY. Akékoľvek relevantné povinnosti týkajúce sa ZHOTOVITEĽA podľa tejto ZMLUVY sa rovnako týkajú aj príslušného SUBDODÁVATEĽA. Právo OBJEDNÁVATEĽA na odsúhlasenie SUBDODÁVATEĽA nezbavuje ZHOTOVITEĽA zodpovednosti za kvalitu poskytnutého plnenia alebo dodávky, ako aj za škody spôsobené OBJEDNÁVATEĽOVI.
4. Pri vykonávaní prác a/alebo realizácii dodávok SUBDODÁVATEĽOM má OBJEDNÁVATEĽ voči SUBDODÁVATEĽOVI rovnaké príkazové a kontrolné oprávnenia, aké má z tejto ZMLUVY voči ZHOTOVITEĽOVI.
5. ZHOTOVITEĽ je vo svojej zmluve so SUBDODÁVATEĽOM povinný výslovne zaviazať SUBDODÁVATEĽA a jeho pracovníkov rešpektovať príkazové a kontrolné oprávnenia OBJEDNÁVATEĽA. OBJEDNÁVATEĽ je povinný o uplatnení týchto práv bez zbytočného odkladu upovedomiť ZHOTOVITEĽA.

# INŠTALÁCIA

1. Inštaláciu NOVÝCH HČ v súlade s TECHNICKOU ŠPECIFIKÁCIOU (príloha č. 1A tejto ZMLUVY) a príslušnou osvedčenou konštrukčnou a realizačnou projektovou dokumentáciou zabezpečí OBJEDNÁVATEĽ prostredníctvom osôb s náležitou odbornou spôsobilosťou.
2. ZHOTOVITEĽ je povinný zabezpečiť počas inštalácie NOVÝCH HČ šéfmontáž nad príslušnými montážnymi prácami, ktoré bude vykonávať OBJEDNÁVATEĽ. ZHOTOVITEĽ je povinný vykonávať šéfmontáž s náležitou odbornou starostlivosťou, pričom je oprávnený OBJEDNÁVATEĽOVI vydávať potrebné pokyny súvisiace s inštaláciou NOVÝCH HČ. Všetky takéto pokyny musia byť preukázateľne odovzdané zodpovednému pracovníkovi OBJEDNÁVATEĽA a musia byť písomne zaznamenané v montážnom denníku, alebo v inom písomnom zázname, pričom ich prevzatie musí byť potvrdené podpismi MANAŽÉROV PROJEKTU oboch ZMLUVNÝCH STRÁN a/alebo inými poverenými osobami OBJEDNÁVATEĽA aj ZHOTOVITEĽA, oprávnenými na vydávanie (ZHOTOVITEĽ) a prijímanie (OBJEDNÁVATEĽ) takýchto pokynov. OBJEDNÁVATEĽ je povinný akceptovať takéto pokyny ZHOTOVITEĽA, pokiaľ nie sú v rozpore s touto ZMLUVOU, platnými právnymi predpismi alebo pokiaľ ich vykonanie nebude mať za následok ohrozenie bezpečnosti osôb alebo majetku alebo ohrozenie, či znečistenie životného prostredia.
3. ZHOTOVITEĽ je povinný zabezpečiť inštaláciu ostatných zariadení, ktoré dodá v rámci predmetu tejto ZMLUVY, v súlade s TECHNICKOU ŠPECIFIKÁCIOU.
4. Po ukončení inštalácie je ZHOTOVITEĽ povinný predložiť OBJEDNÁVATEĽOVI protokol o ukončení inštalácie NOVÝCH HČ, v ktorom potvrdí správnosť a kompletnosť inštalácie NOVÝCH HČ a pripravenosť príslušného KOMPRESORA na UVEDENIE DO PREVÁDZKY.

# PREPRAVA

1. ZHOTOVITEĽ zabezpečuje v súlade s platnými predpismi na vlastné náklady a nebezpečenstvo prepravu akýchkoľvek zariadení a/alebo plnení potrebných na plnenie záväzkov z tejto ZMLUVY. Preprava zahŕňa najmä, ale nie výlučne, nakladanie, vykladanie a prepravu všetkých materiálov a zariadení na Stavenisko alebo na iné miesto v rámci KS01 podľa určenia OBJEDNÁVATEĽA (ak nie je inde v tejto ZMLUVE výslovne dohodnuté inak).
2. Za účelom prepravy je ZHOTOVITEĽ povinný na svoje náklady zabezpečiť primerané balenie pre PÔVODNÉ HČ aj NOVÉ HČ. Balenie HČ musí počas prepravy odolať viacnásobnej obvyklej manipulácii (žeriav, vysokozdvižný vozík a pod.), skladovaniu, vystaveniu dažďu a vonkajšiemu prostrediu za predpokladu, že budú dodržané príslušné podmienky pre skladovanie HČ.
3. V prípade, ak sa ZHOTOVITEĽ pre zhotovenie DIELA rozhodne využiť PÔVODNÉ HČ alebo ich časti, je ZHOTOVITEĽ povinný na svoje náklady a nebezpečenstvo zabezpečiť aj prepravu PÔVODNÝCH HČ z KS01 do svojho výrobného závodu a ich nepoužitých súčastí späť na KS01, vrátane vhodného poistenia počas takejto prepravy.
4. Prípadné colné formality spojené s vývozom a spätným dovozom PÔVODNÝCH HČ alebo ich častí z/na územie SR zabezpečí OBJEDNÁVATEĽ, colné formality mimo územia SR zabezpečí na svoje náklady ZHOTOVITEĽ.
5. ZHOTOVITEĽ bude využívať dopravné prostriedky v súlade so všeobecnými bezpečnostnými predpismi a ďalšími špeciálnymi predpismi platnými na mieste Staveniska.

# UVEDENIE DO PREVÁDZKY

1. ZHOTOVITEĽ vykoná v súlade s TECHNICKOU ŠPECIFIKÁCIOU uvedenIE do prevádzky každého kompresora s NOVÝMI HČ.
2. uvedenIE do prevádzky zahŕňa všetky kompletizačné a funkčné skúšky, ktoré je ZHOTOVITEĽ povinný vykonať v rámci UVEDENIA DO PREVÁDZKY v zmysle tejto ZMLUVY a podľa platných právnych predpisov .
3. Skúšky požadované schvaľovacím orgánom sa budú realizovať len v prípade, že ZHOTOVITEĽ úspešne ukončil a oficiálne protokolárne potvrdil interné skúšky podľa INTERNÉHO PREDPISU „Ústredná a oblastná nábehová komisia“ (Príloha č. 8.1 ZMLUVY).
4. Po ukončení týchto skúšok a opráv/doplnenia všetkých vadných/chýbajúcich vecí sa bude každý z KOMPRESOROV považovať za pripravený na PREBERACIE TESTY.
5. Kompresory budú považované za pripravené na PREBERACIE TESTY len v tom prípade, ak boli ich NOVÉ HČ vyhotovené, dodané a nainštalované podľa ZMLUVY a sú spolu s kompresorom spôsobilé na bezpečnú prevádzku.
6. Po ukončení UVEDENIA DO PREVÁDZKY a pred vykonaním PREBERACÍCH TESTOV je ZHOTOVITEĽ povinný predložiť OBJEDNÁVATEĽOVI protokol o úspešnom ukončení UVEDENIA DO PREVÁDZKY a pripravenosti príslušného KOMPRESRORA na realizáciu PREBERACÍCH TESTOV podľa bodu 2 článku IX ZMLUVY.

# SKÚŠKY A TESTY

1. **Skúšky u ZHOTOVITEĽA**
   1. ZHOTOVITEĽ vykoná na svoje náklady skúšky hlavných komponentov NOVÝCH HČ v rozsahu dohodnutom v technickej špecifikácii (ďalej len „skúšky“), a to ešte pred ich dodaním do MIESTA DODANIA.
   2. O každej SKÚŠKE ZHOTOVITEĽ vyhotoví písomný záznam, v ktorom bude zdokumentovaný priebeh SKÚŠKY a jej výsledok. Výsledok každej SKÚŠKY sa považuje za vyhovujúci, ak hodnoty parametrov, meraných počas SKÚŠKY, zodpovedajú hodnotám, uvedeným v technickej špecifikácii a hodnotám, uvedeným v špecifikácii výrobcu skúšaného zariadenia. Písomný záznam o SKÚŠKE nadobúda platnosť podpísaním zástupcami oboch ZMLUVNÝCH STRÁN.
2. **PREBERACIE TESTY**

Po ukončení uvedenIA do prevádzky a ukončení všetkých montážnych prác ZHOTOVITEĽ vykoná PREBERACIE TESTY každého z kompresorov, ktoré zahŕňajú 72 hodinový test a test výkonových parametrov.

* 1. **72 hodinový test**

PREBERACIE SKÚŠKY zahŕňajú 72 hodinovú nepretržitú bezchybnú prevádzku ES. V prípade poruchy, zapríčinenej vadným plnením ZHOTOVITEĽA, ktorá spôsobí odstavenie ES, 72-hodinový test bude vykonaný opätovne po tom, čo bola porucha zistená a odstránená.

Pred začatím 72 hodinového testu ktoréhokoľvek ES je ZHOTOVITEĽ povinný predložiť OBJEDNÁVATEĽOVI všetku riadne pripravenú dokumentáciu najmä, ale nie výlučne dokumentáciu skutočného vyhotovenia predmetu ZMLUVY alebo jeho príslušnej časti a príslušnú sprievodnú dokumentáciu v zmysle TECHNICKEJ ŠPECIFIKÁCIE a platných právnych predpisov, ktorú je ZHOTOVITEĽ povinný predložiť OBJEDNÁVATEĽOVI do začatia 72 hodinového testu, inak OBJEDNÁVATEĽ nedá súhlas ani povolenia potrebné na začatie vykonávania 72 hodinového testu.

Úspešné ukončenie 72 hodinového testu musí byť potvrdené príslušným písomným protokolom o úspešnom vykonaní 72 hodinového testu ES, ktorý je platný, ak je podpísaný oboma ZMLUVNÝMI STRANAMI.

* 1. **Test výkonových parametrov**

1. Test výkonových parametrov vykoná OBJEDNÁVATEĽ (vrátane materiálneho zabezpečenia) v súlade s TECHNICKOU ŠPECIFIKÁCIOU po úspešnom ukončení 72 hodinového testu a za prítomnosti ZHOTOVITEĽA. ZHOTOVITEĽ je povinný zabezpečiť svoju prítomnosť počas testu výkonových parametrov. OBJEDNÁVATEĽ je povinný oznámiť ZHOTOVITEĽOVI termín vykonania testu výkonových parametrov najmenej 5 pracovných dní vopred, ak sa ZMLUVNÉ STRANY písomne nedohodnú na inej lehote.
2. Počas testu výkonových parametrov vykoná OBJEDNÁVATEĽ kontinuálne meranie vibrácií na rotačných aj nerotačných častiach ES vibrodiagnostickým on-line systémom, ktorý bude na ES nainštalovaný pre potreby monitorovania vibrácií ES.
3. Namerané hodnoty vibrácií budú porovnané s limitnými hodnotami vibrácií, ktoré vopred určí ZHOTOVITEĽ v súlade s platnými technickými normami ISO. Tieto limitné hodnoty špecifikované ZHOTOVITEĽOM nesmú byť počas chodu ES prekročené.
4. V prípade, že namerané hodnoty vibrácií budú vyššie ako ich limitné hodnoty stanovené ZHOTOVITEĽOM z dôvodov, za ktoré zodpovedá ZHOTOVITEĽ, ZHOTOVITEĽ je povinný vykonať nápravu a pri opakovanom meraní nahradiť OBJEDNÁVATEĽOVI všetky účelne vynaložené a zdokumentované náklady spojené s opakovaným výkonovým testom.
5. Úspešné ukončenie testu výkonových parametrov musí byť potvrdené príslušným písomným protokolom o úspešnom vykonaní testu výkonových parametrov ES, ktorý je platný, ak je podpísaný oboma ZMLUVNÝMI STRANAMI.
6. Pre vylúčenie pochybností ZMLUVNÉ STRANY potvrdzujú, že ZHOTOVITEĽ garantuje hladinu vibrácii výlučne len u NOVÝCH HČ a nezodpovedá za vplyv ostatných častí kompresora ES, ktoré nie sú súčasťou jeho dodávky a môžu ovplyvniť hladinu vibrácií kompresora ako celku.
   1. **Úspešnosť PREBERACÍCH TESTOV**

PREBERACIE TESTY KOMPRESORA s nainštalovanými NOVÝMI HČ sa budú považovať za úspešné, ak potvrdia, že všetky práce a/alebo dodávky boli vykonané v súlade s podmienkami dohodnutými v tejto ZMLUVE, vrátane vykonania výkonových testov a všetkých ostatných testov a skúšok vyžadovaných podľa tejto ZMLUVY alebo TECHNICKEJ ŠPECIFIKÁCIE, a že hodnoty vibrácií NOVÝCH HČ nebudú vyššie ako ich limitné hodnoty stanovené ZHOTOVITEĽOM.

# PREVZATIE, PREDBEŽNÉ PREVZATIE a PRÁVO ODMIETNUTIA

1. PREVZATIE
   1. ZHOTOVITEĽ splní svoju povinnosť vykonať DIELO jeho riadnym vykonaním v rozsahu, kvalite a spôsobom stanoveným touto ZMLUVOU.
   2. Za riadne vykonané DIELO sa považuje DIELO, ktoré je plne funkčné v celom rozsahu, spĺňa všetky požiadavky TECHNICKEJ ŠPECIFIKÁCIE a je vykonané v súlade s podmienkami ZMLUVY, bez akýchkoľvek vád, na ktorom sú úspešne vykonané všetky predpísané skúšky a testy, preukazujúce bezpečnosť, kvalitu, funkčnosť a spoľahlivosť DIELA, ako aj dodržanie parametrov DIELA dohodnutých v tejto ZMLUVE, vrátane dodania príslušnej dokumentácie podľa ZMLUVY.
   3. OBJEDNÁVATEĽ je povinný riadne dodané DIELO prevziať. OBJEDNÁVATEĽ je povinný prevziať DIELO aj v prípade, ak má DIELO MINORITNÉ VADY. Zoznam MINORITNÝCH VÁD (ďalej len „ZOZNAM MINORITNÝCH VÁD“) musí byť súčasťou PREBERACEJ SPRÁVY. MINORITNÉ VADY nie sú prekážkou PREVZATIA. ZHOTOVITEĽ je povinný odstrániť MINORITNÉ VADY najneskôr do 30 dní od PREVZATIA alebo v inej primeranej lehote, na ktorej sa ZMLUVNÉ STRANY dohodnú v PREBERACEJ SPRÁVE, ak si to vyžaduje povaha príslušnej MINORITNEJ VADY.
   4. PREVZATIE musí byť potvrdené príslušnou PREBERACOU SPRÁVOU, osvedčujúcou úspešné vykonanie PREBERACÍCH TESTOV v súlade s TECHNICKOU ŠPECIFIKÁCIOU. Akékoľvek neformálne prevzatie, či už konkludentným spôsobom alebo UVEDENÍM DO PREVÁDZKY, je vylúčené.
   5. Pri príprave na PREVZATIE sa stav DIELA ako aj každého kompletného ES dôkladne skontroluje a zaznamená do PREBERACEJ SPRÁVY. Táto kontrola bude zahŕňať aj záznam trendov vibrácií z chodu ES. PREBERACIA SPRÁVA bude podpísaná ZHOTOVITEĽOM a OBJEDNÁVATEĽOM na stavenisku pri PREVZATÍ. Predmetom PREVZATIA môže byť buď DIELO ako celok, alebo po predchádzajúcom písomnom odsúhlasení oboma ZMLUVNÝMI STRANAMI, PREVZATIE možno vykonať aj po častiach, pričom časťou DIELA sa pre účely PREVZATIA rozumie časť DIELA zodpovedajúca jednému KOMPRESORU.
   6. O PREVZATIE požiada ZHOTOVITEĽ vopred písomne najneskôr 10 pracovných dní pred plánovaným termínom preberacích TESTOV, pričom musí OBJEDNÁVATEĽOVI zároveň oznámiť, kedy bude daný ES pripravený na PREVZATIE. OBJEDNÁVATEĽ sa k žiadosti ZHOTOVITEĽA o PREVZATIE vyjadrí písomne a potvrdí termín PREVZATIA najneskôr do 3 pracovných dní od doručenia príslušnej žiadosti ZHOTOVITEĽa. ZHOTOVITEĽ je povinný spolu so žiadosťou o PREVZATIE predložiť OBJEDNÁVATEĽOVI aj PREBERACIU SPRÁVU spolu so všetkými jej prílohami.
   7. PREBERACIA SPRÁVA musí obsahovať najmä (ale nie výlučne):
2. Označenie, že ide o PREBERACIU SPRÁVU podľa bodu 1 tohto článku;
3. identifikačné údaje oboch ZMLUVNÝCH STRÁN;
4. OBJEDNÁVATEĽOM pridelené evidenčné číslo tejto ZMLUVY;
5. mená MANAŽÉROV PROJEKTU oboch ZMLUVNÝCH STRÁN, ktorí sú podľa tejto ZMLUVY oprávnení potvrdiť PREVZATIE;
6. mená a funkcie ďalších účastníkov PREVZATIA;
7. identifikáciu, stručný opis a rozsah plnení, ktoré sú predmetom PREVZATIA;
8. miesto PREVZATIA;
9. vyhlásenie ZHOTOVITEĽA o tom, že predmet PREVZATIA je vykonaný riadne, v súlade so ZMLUVOU a bez VÁD BRÁNIACICH PREVZATIU;
10. zoznam dokumentácie odovzdanej ZHOTOVITEĽOM OBJEDNÁVATEĽOVI do momentu PREVZATIA;
11. zoznam LICENCIÍ podľa článku XVIII ZMLUVY a prílohy č. 14.1 TECHNICKEJ ŠPECIFIKÁCIE, udelených OBJEDNÁVATEĽOVI;
12. výsledky PREBERACÍCH TESTOV;
13. ZOZNAM MINORITNÝCH VÁD spolu s uvedením spôsobov a termínov odstránenia každej MINORITNEJ VADY;
14. jednoznačné vyhlásenie OBJEDNÁVATEĽA o tom, že preberá dodávky a plnenia, ktoré sú predmetom PREVZATIA, od ZHOTOVITEĽA;
15. ďalšie informácie, ak sú potrebné pre riadne zdokumentovanie splnenia zmluvných povinností ZHOTOVITEĽA a/alebo pre PREVZATIE;
16. podpisy MANAŽÉROV PROJEKTU a ďalších oprávnených zástupcov oboch ZMLUVNÝCH STRÁN a dátum podpísania PREBERACEJ SPRÁVY MANAŽÉRMI PROJEKTU ;
    1. DIELO sa bude považovať za prevzaté OBJEDNÁVATEĽOM v deň podpísania preberacej správy oboma ZMLUVNÝMI STRANAMI. Ak sú všetky podmienky pre PREVZATIE splnené, OBJEDNÁVATEĽ podpíše preberaciu správu najneskôr do 10 pracovných dní od úspešného vykonania PREBERACíCH TESTOV.
    2. MINORITNÉ VADY uvedené v ZOZNAME MINORITNÁCH VÁD nebudú prekážkou PREVZATIA, ak ZOZNAM MINORITNÝCH VÁD bude obsahovať aj termíny a spôsob ich odstránenia a zároveň bude odsúhlasený a podpísaný oboma ZMLUVNÝMI STRANAMI.
    3. Vlastnícke právo k DIELU, ako aj riziko náhodnej škody prechádza zo ZHOTOVITEĽA na OBJEDNÁVATEĽA okamihom podpisu PREBERACEJ SPRÁVY obidvomi ZMLUVNÝMI STRANAMI.
17. PREDBEŽNÉ PREVZATIE
    1. Ak by OBJEDNÁVATEĽ nebol schopný vytvoriť potrebné podmienky pre vykonanie 72 hodinového testu a/alebo testu výkonových parametrov v rámci šiestich (6) mesiacov po predložení písomnej žiadosti ZHOTOVITEĽOM, je ZHOTOVITEĽ oprávnený písomne vyzvať OBJEDNÁVATEĽA na PREDBEŽNÉ PREVZATIE. ZHOTOVITEĽ je povinný predložiť OBJEDNÁVATEĽOVI spolu s výzvou na PREDBEŽNÉ PREVZATIE aj návrh SPRÁVY O PREDBEŽNOM PREVZATÍ spolu so všetkými jeho prílohami.
    2. O PREDBEŽNÉ PREVZATIE požiada ZHOTOVITEĽ písomne v dostatočnom časovom predstihu a OBJEDNÁVATEĽ je povinný písomne sa vyjadriť k výzve ZHOTOVITEĽA na PREDBEŽNÉ PREVZATIE najneskôr do 15 pracovných dní od jej doručenia OBJEDNÁVATEĽOVI, pričom PREDBEŽNÉ PREVZATIE nesmie byť bezdôvodne odopreté alebo zdržiavané bez opodstatneného dôvodu.
    3. ZMLUVNÉ STRANY sa dohodli, že PREDBEŽNÉ PREVZATIE je možné vykonať len v prípade, ak je DIELO (resp. jeho časť, ktorá je predmetom PREDBEŽNÉHO PREVZATIA) riadne vykonané v súlade a v rozsahu dohodnutom touto ZMLUVOU, nemá žiadne vady, boli vykonané všetky predpísané testy a skúšky podľa ZMLUVY a podľa platných právnych predpisov, okrem PREBERACÍCH TESTOV, nevykonanie ktorých sú dôvodom PREDBEŽNÉHO PREVZATIA, a bolo riadne vykonané UVEDENIE DO PREVÁDZKY podľa článku VIII. ZMLUVY, pričom vykonanie predpísaných testov a skúšok, ako aj UVEDENIE DO PREVÁDZKY sú potvrdené MANAŽÉRMI PROJEKTU oboch ZMLUVNÝCH STRÁN.
    4. PREDBEŽNÉ PREVZATIE musí byť potvrdené SPRÁVOU O PREDBEŽNOM PREVZATÍ. Akékoľvek neformálne predbežné prevzatie, či už konkludentným spôsobom alebo UVEDENÍM DO PREVÁDZY, je vylúčené. SPRÁVA O PREDBEŽNOM PREVZATÍ musí obsahovať najmä (ale nie výlučne):
18. označenie, že ide o SPRÁVU O PREDBEŽNOM PREVZATÍ;
19. identifikačné údaje oboch ZMLUVNÝCH STRÁN;
20. OBJEDNÁVATEĽOM pridelené evidenčné číslo tejto ZMLUVY;
21. mená MANAŽÉROV PROJEKTU oboch ZMLUVNÝCH STRÁN;
22. mená a funkcie ostatných účastníkov PREDBEŽNÉHO PREVZATIA;
23. identifikáciu, stručný opis a rozsah DIELA, resp. jeho časti, ktorá je predmetom PREDBEŽNÉHO PREVZATIA;
24. miesto PREDBEŽNÉHO PREVZATIA;
25. vyhlásenie ZHOTOVITEĽA PRÁC o tom, že DIELO (resp. jeho časť, ktorá je predmetom PREDBEŽNÉHO PREVZATIA) je doposiaľ vykonané, v súlade so ZMLUVOU a bez vád;
26. zoznam dokumentácie odovzdanej ZHOTOVITEĽOM OBJEDNÁVATEĽOVI do momentu PREDBEŽNÉHO PREVZATIA;
27. zoznam LICENCIÍ podľa článku XVIII ZMLUVY a Prílohy č. 14.1 TECHNICKEJ ŠPECIFIKÁCIE, udelených OBJEDNÁVATEĽOVI;
28. výsledky vykonanej časti PREBERACÍCH TESTOV, ak bola vykonaná aspoň ich časť;
29. jednoznačné vyhlásenie OBJEDNÁVATEĽA o tom, že predbežne preberá DIELO , resp. jeho časť, ktorá je predmetom PREDBEŽNÉHO PREVZATIA, od ZHOTOVITEĽA podľa bodu 2. tohto článku ZMLUVY;
30. ďalšie informácie, ak sú potrebné pre riadne zdokumentovanie splnenia zmluvných povinností ZHOTOVITEĽA a/alebo pre PREDBEŽNÉ PREVZATIE;
31. podpisy MANAŽÉROV PROJEKTU a ďalších oprávnených zástupcov oboch ZMLUVNÝCH STRÁN a dátum podpísania SPRÁVY O PREDBEŽNOM PREVZATÍ MANAŽÉRMI PROJEKTU;
    1. DIELO, resp. jeho časť, ktorá je predmetom PREDBEŽNÉHO PREVZATIA, sa považuje za predbežne prevzaté OBJEDNÁVATEĽOM dňom podpisu SPRÁVY O PREDBEŽNOM PREVZATÍ oboma ZMLUVNÝMI STRANAMI . Ak sú splnené všetky podmienky PREDBEŽNÉHO PREVZATIA a OBJEDNÁVATEĽ nemá žiadne opodstatnené námietky voči SPRÁVE O PREDBEŽNOM PREVZATÍ, OBJEDNÁVATEĽ podpíše SPRÁVU O PREDBEŽNOM PREVZATÍ najneskôr do 15 pracovných dní od jeho predloženia ZHOTOVITEĽOM OBJEDNÁVATEĽOVI. V prípade PREDBEŽNÉHO PREVZATIA má ZHOTOVITEĽ právo vyfakturovať OBJEDNÁVATEĽOVI platby za platobné míľniky podľa bodu 1 písm. e), písm. f), písm. h) a písm. i) článku XVI ZMLUVY.
    2. Vlastnícke právo k DIELU, ako aj riziko náhodnej škody prechádza zo ZHOTOVITEĽA na OBJEDNÁVATEĽA okamihom podpisu SPRÁVY O PREDBEŽNOM PREVZATÍ obidvomi ZMLUVNÝMI STRANAMI.
    3. PREDBEŽNÝM PREVZATÍM nie sú dotknuté vzájomné nároky ZMLUVNÝCH STRÁN, ktoré vznikli do momentu PREDBEŽNÉHO PREVZATIA.
    4. PREDBEŽNÉ PREVZATIE sa nedotkne zodpovednosti ZHOTOVITEĽA ohľadne hodnôt vibrácií NOVÝCH HČ.
    5. ZHOTOVITEĽ je povinný vykonať PREBERACIE TESTY príslušného kompresora po jeho PREDBEŽNOM PREVZATÍ bezodkladne, avšak nie neskôr ako 15 pracovných dní po tom, čo OBJEDNÁVATEĽ vytvorí nevyhnutné podmienky pre PREBERACIE TESTY, pričom ZHOTOVITEĽ z tohto dôvodu nemôže požadovať dodatočné zvýšenie ceny. Po úspešnom vykonaní PREBERACÍCH TESTOV sa uskutoční PREVZATIE príslušnej časti DIELA podľa ods. 1 tohto článku.
    6. Ak sa počas následných PREBERACÍCH TESTOV preukáže, že hodnoty vibrácií NOVÝCH HČ nie sú v súlade s ich limitnými hodnotami, a/alebo ak sa stanú nevyhnutnými modifikácie NOVÝCH HČ z dôvodov na strane ZHOTOVITEĽA, bude sa PREDBEŽNÉ PREVZATIE považovať za zrušené okamihom vykonania PREBERACÍCH TESTOV. Zrušenie PREDBEŽNÉHO PREVZATIA má v takomto prípade za následok postup podľa ods. 3 tohto článku.
    7. Ak nemožno preberacie TESTY vykonať do 12 mesiacov od dátumu doručenia písomnej žiadosti ZHOTOVITEĽA podľa prvej vety bodu 2.1 tohto článku (t.j. žiadosti o vykonanie 72 hodinového testu alebo testu výkonových parametrov) OBJEDNÁVATEĽOVI z dôvodov, za ktoré zodpovedá výlučne OBJEDNÁVATEĽ, DIELO sa na konci 12-mesačného obdobia bude považovať za prevzaté. Dátum PREDBEŽNÉHO PREVZATIA sa bude považovať za začiatok záručnej doby.
    8. Dátum PREDBEŽNÉHO PREVZATIA sa bude považovať za začiatok záručnej doby za podmienky, že hodnoty vibrácií NOVÝCH HČ budú počas nasledujúcich PREBERACÍCH TESTOV v súlade s ich limitnými hodnotami vopred stanovenými ZHOTOVITEĽOM.
    9. Ak hodnoty vibrácií NOVÝCH HČ nebudú počas PREBERACÍCH TESTOV v súlade s ich limitnými hodnotami, tak potom záručná doba uvedená v článku XXI, ods. 5 začne plynúť až odo dňa, kedy budú hodnoty vibrácií NOVÝCH HČ v súlade s ich limitnými hodnotami.
32. Právo odmietnutia
    1. Ak niektorý KOMPRESOR s nainštalovanými NOVÝMI HČ nespĺňa podmienky dohodnuté v tejto ZMLUVE (najmä, ale nie výlučne hodnoty vibrácií NOVÝCH HČ) a/alebo vykazuje VADY BRÁNIACE PREVZATIU, jeho PREVZATIE nebude OBJEDNÁVATEĽOM potvrdené (t.j. ES sa bude považovať za neprevzatý) a ZMLUVNÉ STRANY budú postupovať podľa bodov 3.2 a  3.3 nižšie.
    2. ZHOTOVITEĽ je povinný v čo najkratšom čase, ktorý bude stanovený dohodou ZMLUVNÝCH STRÁN v závislosti od povahy nevyhovujúceho plnenia, najviac však v lehote 2 mesiacov, vykonať nápravné opatrenia (napr. modifikáciu alebo výmenu vadného dielu, podľa konkrétnej potreby) smerujúce k tomu, aby zabezpečil, že ES bude spĺňať podmienky dohodnuté v tejto ZMLUVE.
    3. V prípade, že ZHOTOVITEĽ v lehote podľa ods. 3.2 tohto článku nezabezpečí, že KOMPRESOR s nainštalovanými NOVÝMI HČ bude spĺňať podmienky dohodnuté v tejto ZMLUVE (najmä však, ale nie výlučne, hodnoty vibrácií NOVÝCH HČ), OBJEDNÁVATEĽ bude oprávnený NOVÉ HČ odmietnuť a odstúpiť od Zmluvy v súlade s článkom XXV tejto ZMLUVY.

# ŠKOLENIE

1. ZHOTOVITEĽ zabezpečí školenia pre pracovníkov obsluhy ES, určených OBJEDNÁVATEĽOM, o podmienkach prevádzkovania a údržby DIELA, a to v rozsahu a spôsobom špecifikovaným v TECHNICKEJ ŠPECIFIKÁCII.
2. Manuály školenia budú vypracované v slovenskom alebo českom jazyku a odovzdané OBJEDNÁVATEľOVI v digitálnej podobe. Školenia sa budú uskutočňovať v slovenskom alebo českom jazyku.
3. Školenie sa uskutoční pred spustením ES s nainštalovanými NOVÝMI HČ do prevádzky.
4. Cena za školenie obsluhy je zahrnutá v ZMLUVNEJ CENE, avšak na príslušnej faktúre musí byť uvedená osobitne.

# NÁHRADNÉ DIELY

1. Všetky diely a spotrebné materiály potrebné na uvedenIE do prevádzky a na PREBERACIE TESTY sú zahrnuté do Zmluvnej ceny.
2. ZHOTOVITEĽ garantuje dostupnosť náhradných dielov počas doby najmenej 10 rokov od PREVZATIA.

# ŠPECIÁLNE NÁSTROJE

1. ZHOTOVITEĽ dodá objednávateľovi jednu (1) sadu špeciálnych nástrojov podľa TECHNICKEJ ŠPECIFIKÁCIE, potrebných na zabezpečenie údržby a opráv DIELA do úrovne, ktorú je možné vykonávať v mieste inštalácie. Cena za takto dodanú sadu je zahrnutá v Zmluvnej CENE a musí byť uvedená ako samostatná položka v Prílohe č. 3. Súčasťou špeciálneho náradia bude aj jeden (1) kus montážneho prípravku potrebného na inštaláciu NOVÝCH HČ .

# DOKUMENTÁCIA

1. ZHOTOVITEĽ je povinný dodať objednávateľovi všetky dokumenty uvedené v TECHNICKEJ ŠPECIFIKÁCII a v ZMLUVE.
2. ZHOTOVITEĽ je povinný dodať všetky dokumenty vo forme a v počte kópií, uvedených v TECHNICKEJ ŠPECIFIKÁCII.
3. Pracovné verzie dokumentov budú predkladané v jednom z nasledovných jazykov: anglický, český alebo slovenský. Finálne verzie dokumentov budú predkladané v slovenskom alebo českom jazyku.
4. V rámci KICK-OFF MÍTINGU sa ZMLUVNÉ STRANY dohodnú na podrobnom harmonograme predkladania dokumentácie (ďalej aj ako „VDDR dokument“), ktorú je ZHOTOVITEĽ povinný predložiť OBJEDNÁVATEĽOVI podľa tejto ZMLUVY.

ZMLUVNÉ STRANY sa dohodli, že po písomnom odsúhlasení VDDR dokumentu PROJEKTOVÝMI MANAŽÉRMI oboch ZMLUVNÝCH STRÁN je tento VDDR dokument záväzný pre obe ZMLUVNÉ STRANY, a to s účinnosťou odo dňa podpisu VDDR dokumentu PROJEKTOVÝMI MANAŽÉRMI oboch ZMLUVNÝCH STRÁN. ZMLUVNÉ STRANY sa súčasne dohodli, že podpisom VDDR dokumentu PROJEKTOVÝMI MANAŽÉRMI oboch ZMLUVNÝCH STRÁN sa tento VDDR dokument stáva súčasťou ZMLUVY ako jej Príloha č. 10 bez potreby uzavretia dodatku k ZMLUVE.

ZMLUVNÉ STRANY sa ďalej dohodli, že termíny uvedené vo VDDR dokumente možno zmeniť na základe písomnej dohody MANAŽÉROV PROJEKTU oboch ZMLUVNÝCH STRÁN, avšak s výnimkou míľnikov uvedených v ZÁKLADNOM HARMONOGRAME ZMLUVY.

1. V prípade analýz a predloženia návrhov podľa bodu 2 písm. f) článku I ZMLUVY sa ZMLUVNÉ STRANY dohodli, že OBJEDNÁVATEĽ je povinný sa vyjadriť k predloženému návrhu každej analýzy, posúdenia alebo príslušného návrhu na úpravu písomne najneskôr do 5 pracovných dní odo dňa jeho predloženia ZHOTOVITEĽOM, ak sa ZMLUVNÉ STRANY písomne nedohodnú na inej lehote.

# CENA

1. ZMLUVNÁ CENA za DIELO v rozsahu článku I ZMLUVY, t.j. za dodávku, inštaláciu a UVEDENIE DO PREVÁDZKY dvoch (2) kusov NOVÝCH HČ za podmienok dohodnutých v ZMLUVE, je stanovená dohodou ZMLUVNÝCH STRÁN vo výške

... EUR ***(doplní uchádzač)*** bez DPH.

1. Podrobná špecifikácia ZMLUVNEJ CENY je uvedená v Prílohe č. 3 ZMLUVY. K ZMLUVNEJ CENE bude uplatnená DPH podľa platných právnych predpisov.
2. Pre účely tejto ZMLUVY sa ZMLUVNÉ STRANY dohodli, že časť ZMLUVNEJ CENY prislúchajúca jednému KOMPRESORU sa rovná ½ ZMLUVNEJ CENY (ďalej len „**CENA HČ KOMPRESORA**“).
3. ZMLUVNÁ CENA podľa ods. 1 je pevnou cenou za DIELO a zahŕňa celý rozsah prác, dodávok a/alebo plnení podľa tejto ZMLUVY a najmä Technickej Špecifikácie. V ZMLUVNEJ CENE sú zahrnuté všetky náklady ZHOTOVITEĽa na splnenie všetkých jeho záväzkov vyplývajúcich z tejto ZMLUVY s výnimkou tých, ktoré sú v ZMLUVE výslovne uvedené ako náklady OBJEDNÁVATEĽA.

# PLATOBNÉ A FAKTURAČNÉ PODMIENKY

1. **Úhrada ZMLUVNEJ CENY**

Úhrada ZMLUVNEJ CENY bude vykonaná po častiach bankovým prevodom na základe jednej zálohovej a ôsmich čiastkových faktúr vystavených ZHOTOVITEĽom na OBJEDNÁVATEĽa podľa míľnikov ZÁKLADNÉHO HARMONOGRAMU ZMLUVY v prílohe č. 2, označených ako platobný míľnik, a to nasledovne:

* + 1. 10% ZMLUVNEJ CENY ako zálohová platba po podpise ZMLUVY oboma ZMLUVNÝMI STRANAM (míľnik č. 1 ZÁKLADNÉHO HARMONOGRAMU ZMLUVY) a po doručení originálu AKONTAČNEJ BANKOVEJ ZÁRUKY podľa bodu 1 článku XVIII ZMLUVY OBJEDNÁVATEĽOVI;
    2. 30% ZMLUVNEJ CENY ako čiastková faktúra vystavená po odovzdaní analýzy a posúdenia existujúceho olejového systému každého KOMPRESORA podľa bodu 2 písm. f) článku I ZMLUVY vrátane návrhu vhodnej úpravy tohto systému (ak je v zmysle tejto analýzy potrebná) OBJEDNÁVATEĽOVI (míľnik č. 2 ZÁKLADNÉHO HARMONOGRAMU ZMLUVY), potvrdenom príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry, a po doručení BANKOVEJ ZÁRUKY ZA PLNENIE ZMLUVY podľa bodu 2 článku XIX ZMLUVY OBJEDNÁVATEĽOVI.

V rámci tejto faktúry je ZHOTOVITEĽ povinný vyúčtovať aj zálohovú platbu prijatú podľa písm. a) bodu 1 tohto článku ZMLUVY, ak túto platbu nevrátil už skôr podľa bodu 2.4 tohto článku; na tento účel je ZHOTOVITEĽ povinný vyfakturovať v rámci tejto faktúry celkovú sumu 30% ZMLUVNEJ CENY a odpočítať zálohovú platbu podľa písm. a) bodu 1 tohto článku od tejto celkovej fakturovanej sumy a preto je splatná suma podľa tejto faktúry rovná čiastke 20% ZMLUVNEJ CENY; suma vo výške 20% ZMLUVNEJ CENY bude zároveň základom pre odvod DPH z tejto čiastkovej faktúry.

* + 1. 10% ZMLUVNEJ CENY ako čiastková faktúra vystavená po odovzdaní príslušnej konštrukčnej dokumentácie a realizačnej projektovej dokumentácie podľa bodu 2 písm. g) článku I ZMLUVY, jej Prílohy č. 15 a podľa TECHNICKEJ ŠPECIFIKÁCIE v rozsahu potrebnom pre riadnu inštaláciu NOVÝCH HČ OBJEDNÁVATEĽOM, osvedčenej AUTORIZOVANOU OSOBOU, OBJEDNÁVATEĽOVI (míľnik č. 3 ZÁKLADNÉHO HARMONOGRAMU ZMLUVY), potvrdenom príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry.
    2. 15% ZMLUVNEJ CENY ako čiastková faktúra vystavená po dodávke kompletných NOVÝCH HČ KOMPRESORA ES č. 1, vrátane všetkých tovarov (prístrojov, zariadení, snímačov, káblov a ďalších materiálov, okrem pomocného a spojovacieho materiálu), ktoré sú súčasťou dodávky NOVÝCH HČ pre ES č. 1, na STAVENISKO (míľnik č. 4 ZÁKLADNÉHO HARMONOGRAMU ZMLUVY); splnenie tohto míľnika musí byť potvrdené príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry;
    3. 5% ZMLUVNEJ CENY ako čiastková faktúra vystavená:
       1. po úspešnom vykonaní 72 hodinového testu ES č. 1 podľa TECHNICKEJ ŠPECIFIKÁCIE (míľnik č. 6 ZÁKLADNÉHO HARMONOGRAMU ZMLUVY), pričom splnenie tohto míľnika musí byť potvrdené príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry, alebo
       2. po PREDBEŽNOM PREVZATÍ ES č. 1 potvrdenom SPRÁVOU O PREDBEŽNOM PREVZATÍ podpísanou oboma ZMLUVNÝMI STRANAMI, pričom kópia tejto SPRÁVY O PREDBEŽNOM PREVZATÍ musí byť prílohou tejto čiastkovej faktúry, alebo
       3. po uplynutí doby podľa článku X bod 2.11,

podľa toho, čo nastane skôr;

* + 1. 10% ZMLUVNEJ CENY ako čiastková faktúra vystavená:
       1. po PREVZATÍ ES č. 1 (míľnik č. 7 ZÁKLADNÉHO HARMONOGRAMU ZMLUVY) potvrdenom PREBERACOU SPRÁVOU podpísanou oboma ZMLUVNÝMI STRANAMI, pričom kópia tejto PREBERACEJ SPRÁVY musí byť prílohou tejto čiastkovej faktúry, alebo
       2. po PREDBEŽNOM PREVZATÍ ES č. 1 potvrdenom SPRÁVOU O PREDBEŽNOM PREVZATÍ podpísanou oboma ZMLUVNÝMI STRANAMI, pričom kópia tejto SPRÁVY O PREDBEŽNOM PREVZATÍ musí byť prílohou tejto čiastkovej faktúry, alebo
       3. po uplynutí doby podľa článku X bod 2.11,

podľa toho, čo nastane skôr;

* + 1. 15% ZMLUVNEJ CENY ako čiastková faktúra vystavená po dodávke NOVÝCH HČ ES č. 2, vrátane všetkých tovarov (prístrojov, zariadení, snímačov, káblov a ďalších materiálov, okrem pomocného a spojovacieho materiálu), ktoré sú súčasťou dodávky NOVYCH HČ pre ES č. 2, na STAVENISKO (míľnik č. 8 ZÁKLADNÉHO HARMONOGRAMU ZMLUVY); splnenie tohto míľnika musí byť potvrdené príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry;
    2. 5% ZMLUVNEJ CENY ako čiastková faktúra vystavená:
       1. po úspešnom vykonaní 72 hodinového testu ES č. 2 podľa TECHNICKEJ ŠPECIFIKÁCIE (míľnik č. 10 ZÁKLADNÉHO HARMONOGRAMU ZMLUVY), pričom splnenie tohto míľnika musí byť potvrdené príslušným ZÁZNAMOM O SPLNENÍ MÍĽNIKA v zmysle bodu 3.2 tohto článku, kópia ktorého musí byť prílohou tejto čiastkovej faktúry, alebo
       2. po PREDBEŽNOM PREVZATÍ ES č. 2 potvrdenom SPRÁVOU O PREDBEŽNOM PREVZATÍ podpísanou oboma ZMLUVNÝMI STRANAMI, pričom kópia tejto SPRÁVY O PREDBEŽNOM PREVZATÍ musí byť prílohou tejto čiastkovej faktúry, alebo
       3. po uplynutí doby podľa článku X bod 2.11,

podľa toho, čo nastane skôr;

* + 1. 10% ZMLUVNEJ CENY ako čiastková faktúra vystavená:
       1. po PREVZATÍ ES č. 2 (míľnik č. 11 ZÁKLADNÉHO HARMONOGRAMU ZMLUVY) potvrdenom PREBERACOU SPRÁVOU podpísanou oboma ZMLUVNÝMI STRANAMI, pričom kópia tejto PREBERACEJ SPRÁVY musí byť prílohou tejto čiastkovej faktúry, , alebo
       2. po PREDBEŽNOM PREVZATÍ ES č. 2 potvrdenom SPRÁVOU O PREDBEŽNOM PREVZATÍ podpísanou oboma ZMLUVNÝMI STRANAMI, pričom kópia tejto SPRÁVY O PREDBEŽNOM PREVZATÍ musí byť prílohou tejto čiastkovej faktúry, alebo
       3. po uplynutí doby podľa článku X bod 2.11,

podľa toho, čo nastane skôr;

Na účely uplatnenia dane z pridanej hodnoty považujú ZHOTOVITEĽ a OBJEDNÁVATEĽ DIELO vykonané podľa tejto ZMLUVY za čiastkové dodanie tovaru s montážou a inštaláciou podľa vyššie uvedených míľnikov.

1. **Zálohová platba**
   1. ZHOTOVITEĽ je povinný vystaviť a doručiť OBJEDNÁVATEĽOVI faktúru za zálohovú platbu podľa bodu 1 písm. a) tohto článku, ktorá musí obsahovať najmenej nasledované náležitosti:
2. Označenie, že predmetom faktúry je zálohová platba;
3. Poradové číslo zálohovej faktúry;
4. Obchodný názov, sídlo (resp. miesto podnikania), IČO, DIČ, IČ DPH oboch ZMLUVNÝCH STRÁN;
5. Bankové spojenie ZHOTOVITEĽA vo forme IBAN a SWIFT/BIC;
6. Variabilný symbol;
7. Číslo a názov investičného projektu OBJEDNÁVATEĽA: „ET/15306-RO-HCES - Úprava hydraulických časti pre 2+1 ES-25MW, KS01“;
8. Číslo ZMLUVY (vrátane platných dodatkov) a číslo objednávky OBJEDNÁVATEĽA;
9. Miesto plnenia ZMLUVY;
10. Deň vystavenia faktúry a deň odoslania faktúry;
11. Forma úhrady prevodným príkazom;
12. Predmet fakturácie a označenie príslušného platobného míľnika podľa ZMLUVY;
13. Splatnosť faktúry alebo dátum splatnosti faktúry podľa ZMLUVY;
14. Čiastka zálohovej platby;
15. Slovná informácia: „Fakturácia za dodávku diela v rozsahu podľa článku I  zmluvy č. 225/19/EUS“;
16. Meno, podpis a telefonické spojenie zodpovedného pracovníka vystavovateľa faktúry;
17. Pečiatku vystavovateľa faktúry;
    1. Ak ZHOTOVITEĽ nedoručí OBJEDNÁVATEĽOVI faktúru na zálohovú platbu podľa bodu 2.1 tohto článku, OBJEDNÁVATEĽ nie je povinný zálohovú platbu ZHOTOVITEĽOVI uhradiť.
    2. Na zálohovú platbu v zmysle bodu 1 písm. a) tohto článku je ZHOTOVITEĽ povinný v lehote podľa platných právnych predpisov o DPH vystaviť príslušnú faktúru na prijatú platbu. Takáto faktúra musí byť vystavená v zmysle platnej legislatívy a musí obsahovať primerane náležitosti podľa bodu 3.1 tohto článku.
    3. V prípade omeškania ZHOTOVITEĽA so splnením míľnika č. 2 ZÁKLADNÉHO HARMONOGRAMU ZMLUVY (platobný míľnik podľa bodu 1 písm. b) tohto článku ZMLUVY) o viac ako 15 pracovných dní je OBJEDNÁVATEĽ oprávnený vyzvať ZHOTOVITEĽA na vrátenie vyplatenej zálohovej platby podľa písm. a) tohto bodu 1 tohto článku ZMLUVY. V takom prípade je ZHOTOVITEĽ povinný vrátiť na základe písomnej výzvy OBJEDNÁVATEĽA doručenej doporučenou poštovou zásielkou vyplatenú zálohovú platbu. Zálohová platba musí byť vrátená na účet OBJEDNÁVATEĽA uvedený vo výzve najneskôr do 21 dní od doručenia výzvy OBJEDNÁVATEĽA. Dňom doručenia výzvy sa rozumie tretí deň nasledujúci po dni, ktorý je uvedený v príslušnej knihe odoslanej doporučenej pošty OBJEDNÁVATEĽA. Dňom úhrady sa rozumie deň pripísania dlžnej čiastky na účet DODÁVATEĽA. Ak ZHOTOVITEĽ nevráti vyplatené zálohy podľa tohto bodu v lehote 21 dní, OBJEDNÁVATEĽ má právo účtovať ZHOTOVITEĽOVI úrok z omeškania vo výške 0,02% z dlžnej sumy za každý deň omeškania do výšky maximálne 10% vyplatenej zálohy. Pre účely daní ZHOTOVITEĽ vystaví na vrátenú čiastku daňový doklad.
18. **Čiastková faktúra**
    1. Každá čiastková faktúra vystavená podľa ZMLUVY musí byť vystavená v súlade s platnými právnymi predpismi a musí obsahovať všetky predpísané náležitosti a zároveň najmä nasledovné náležitosti:
19. Označenie, že ide o faktúru;
20. Poradové číslo faktúry;
21. Obchodný názov, sídlo (resp. miesto podnikania), IČO, DIČ, IČ DPH oboch ZMLUVNÝCH STRÁN;
22. Bankové spojenie ZHOTOVITEĽA vo forme IBAN a SWIFT/BIC;
23. Miesto registrácie ZHOTOVITEĽA a číslo dokumentu, podľa ktorého k registrácii došlo;
24. Variabilný symbol;
25. Číslo a názov investičného projektu OBJEDNÁVATEĽA: „ET/15306-RO-HCES - Úprava hydraulických časti pre 2+1 ES-25MW, KS01“;
26. Číslo Zmluvy (vrátane platných dodatkov) a číslo objednávky OBJEDNÁVATEĽA s uvedením dátumu ich uzavretia alebo vyhotovenia;
27. Miesto plnenia Zmluvy a miesto výkonu prác (ak je iné ako miesto plnenia ZMLUVY);
28. Deň vyhotovenia a deň odoslania faktúry;
29. Forma úhrady prevodným príkazom;
30. Dátum, kedy bol dodaný tovar alebo poskytnutá služba prijatá OBJEDNÁVATEĽOM, alebo dátum, kedy bola platba prijatá (ak bola platba prijatá pred dodaním tovaru alebo predtým, ako je poskytovanie služby skončené), ak tento dátum možno určiť a ak sa odlišuje od dátumu vyhotovenia faktúry;
31. Predmet fakturácie a označenie príslušného platobného míľnika podľa ZMLUVY;
32. Množstvo a druh dodaného tovaru alebo rozsah a druh dodanej služby;
33. Termín splatnosti faktúry podľa ZMLUVY;
34. Výška plnenia celkom;
35. Základ DPH pre každú sadzbu dane, jednotková cena bez DPH a zľavy a rabaty, ak nie sú obsiahnuté v jednotkovej cene;
36. Sadzba DPH alebo údaj o oslobodení od DPH; pri oslobodení od DPH sa musí uviesť aj odkaz na ustanovenie príslušného zákona alebo smernice Rady 2006/112/ES z 28. novembra 2006 o spoločnom systéme dane z pridanej hodnoty v platnom znení a slovná informácia "dodanie je oslobodené od dane";
37. Výška DPH spolu v eurách, ktorá sa má zaplatiť;
38. Odpočet uhradených záloh (ak je aplikovateľné);
39. Suma k úhrade;
40. Ak ide o trojstranný obchod, treba na takúto skutočnosť uviesť odkaz vo faktúre;
41. Meno, podpis a telefonické spojenie zodpovedného pracovníka vystavovateľa faktúry;
42. Odtlačok pečiatky vystavovateľa faktúry;
43. Slovná informácia "vyhotovenie faktúry odberateľom", ak odberateľ, ktorý je príjemcom tovaru alebo služby, vyhotovuje faktúru podľa platných právnych predpisov;
44. Slovná informácia "prenesenie daňovej povinnosti", ak osobou povinnou platiť daň, je príjemca tovaru alebo služby;
45. Slovná informácia: „Fakturácia za dodávku diela v rozsahu podľa článku I bod 2 zmluvy č. 225/19/EUS“;
    1. Ak nie je v bode 1 tohto článku uvedené inak, ku každej čiastkovej faktúre podľa bodu 1 tohto článku musí byť priložený písomný záznam potvrdzujúci splnenie príslušného míľnika ZÁKLADNÉHO HARMONOGRAMU ZMLUVY (ďalej ako „ZÁZNAM O SPLNENÍ MÍĽNIKA“). Každý ZÁZNAM O SPLNENÍ MÍĽNIKA musí obsahovať minimálne nasledovné náležitosti:
46. Označenie, že ide o ZÁZNAM O SPLNENÍ MÍĽNIKA podľa tohto bodu;
47. identifikačné údaje oboch ZMLUVNÝCH STRÁN;
48. OBJEDNÁVATEĽOM pridelené evidenčné číslo tejto ZMLUVY a číslo príslušnej objednávky OBJEDNÁVATEĽA;
49. mená a funkcie osôb oprávnených na potvrdenie ZÁZNAMU O SPLNENÍ MÍĽNIKA;
50. identifikáciu, stručný opis a rozsah míľnika;
51. vyhlásenie ZHOTOVITEĽA o tom, že míľnik je vykonaný riadne v súlade so ZMLUVOU a bez VÁD BRÁNIACICH PREVZATIU;
52. zoznam dokumentácie odovzdanej ZHOTOVITEĽOM OBJEDNÁVATEĽOVI v rámci míľnika (ak je aplikovateľné);
53. zoznam MINORITNÝCH VÁD vrátane chýbajúcej dokumentácie, ktorú je ZHOTOVITEĽ povinný odovzdať OBJEDNÁVATEĽOVI v rámci míľnika spolu s uvedením spôsobov a termínov ich odstránenia;
54. ďalšie informácie, ak sú potrebné pre riadne zdokumentovanie splnenia zmluvných povinností ZHOTOVITEĽA podľa príslušného míľnika;
55. podpisy oprávnených zástupcov oboch ZMLUVNÝCH STRÁN a dátum podpísania ZÁZNAMU O SPLNENÍ MÍĽNIKA oprávnenými zástupcami oboch ZMLUVNÝCH STRÁN;
    1. Každý míľnik sa považuje za splnený dňom podpisu príslušného ZÁZNAMU O SPLNENÍ MÍĽNIKA oboma ZMLUVNÝMI STRANAMI.
56. **Konečná faktúra**
    1. ZMLUVNÉ STRANY sa dohodli, že pre účely tejto ZMLUVY sú čiastkové faktúry podľa bodu 1 písm. f) a i) tohto článku konečnými faktúrami (ďalej spoločne len „KONEČNÁ FAKTÚRA“) a platba OBJEDNÁVATEĽA na základe KONEČNEJ FAKTÚRY je konečnou platbou (ďalej len „KONEČNÁ PLATBA“).
    2. OBJEDNÁVATEĽ je povinný uhradiť KONEČNÚ PLATBU až po kumulatívnom splnení nasledujúcich podmienok:
57. ZHOTOVITEĽ doručil KONEČNÚ FAKTÚRU OBJEDNÁVATEĽOVI spolu so všetkými prílohami, ktoré je ZHOTOVITEĽ povinný predložiť s KONEČNOU FAKTÚROU OBJEDNÁVATEĽOVI podľa ZMLUVY;
58. OBJEDNÁVATEĽOVI bola doručená príslušná BANKOVÁ ZÁRUKA ZA ODSTRÁNENIE VÁD podľa bodu 3 ZMLUVY článku XIX ZMLUVY a Prílohy č. 6 ZMLUVY, ak bol predmet ZMLUVY prevzatý OBJEDNÁVATEĽOM spolu s MINORITNÝMI VADAMI;
59. OBJEDNÁVATEĽOVI bola doručená príslušná BANKOVÁ ZÁRUKA ZA ZÁRUČNÉ POVINNOSTI podľa bodu 4 článku XIX ZMLUVY a Prílohy č. 7 ZMLUVY;
    1. Ak z dôvodov, ktoré nie sú na strane OBJEDNÁVATEĽA , nie sú kumulatívne splnené všetky podmienky na úhradu KONEČNEJ PLATBY podľa bodu 4.2 tohto článku najmenej 10 pracovných dní pred uplynutím lehoty splatnosti KONEČNEJ FAKTÚRY, je OBJEDNÁVATEĽ povinný uhradiť KONEČNÚ PLATBU najneskôr do 10 pracovných dní odo dňa ich kumulatívneho splnenia, pričom ZHOTOVITEĽ nemá právo uplatniť si voči OBJEDNÁVATEĽOVI žiadne sankcie ani úroky za omeškanie platby.
60. **Splatnosť faktúr**
    1. Lehota splatnosti každej zálohovej aj čiastkovej faktúry podľa ZMLUVY je 30 dní odo dňa jej doručenia druhej ZMLUVNEJ STRANE. Pre vylúčenie pochybností sa ZMLUVNÉ STRANY dohodli, že za deň doručenia faktúry sa považuje deň doručenia faktúry v papierovej forme.
    2. Dňom splnenia peňažného záväzku je deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splnenia peňažného záväzku bude zmluvným partnerom za rovnako dohodnutých cenových a platobných podmienok akceptovaný nasledujúci prvý pracovný deň.
61. **Ostatné platobné podmienky**
    1. Ak faktúra nebude obsahovať náležitosti podľa tejto Zmluvy a náležitosti podľa platných právnych predpisov, je OBJEDNÁVATEĽ oprávnený vrátiť ju bez zaplatenia späť ZHOTOVITEĽovi na prepracovanie. V takom prípade sa plynutie lehoty splatnosti zastavuje a nová lehota splatnosti začína plynúť odznova odo dňa doručenia novej alebo opravenej faktúry. V tomto prípade ZHOTOVITEĽ nemá právo uplatniť voči objednávateľovi žiadne sankcie za omeškanie úhrady záväzku.
    2. ZHOTOVITEĽ zodpovedá za správnosť svojho bankového spojenia vo forme IBAN a SWIFT (BIC) uvedeného v ním vystavenej faktúre. Ak nie je bankové spojenie ZHOTOVITEĽA vo forme IBAN a SWIFT (BIC), ktoré je uvedené vo faktúre ZHOTOVITEĽA, zhodné s bankovým spojením dohodnutým v ZMLUVE, je OBJEDNÁVATEĽ oprávnený uhradiť fakturovanú sumu na bankové spojenie uvedené vo faktúre. OBJEDNÁVATEĽ nezodpovedá za škodu, ktorá môže vzniknúť v dôsledku uvedenia nesprávneho bankového spojenia vo faktúre vystavenej ZHOTOVITEĽOM. Ak však z takéhoto dôvodu vznikne škoda OBJEDNÁVATEĽOVI, má OBJEDNÁVATEĽ právo uplatniť si nárok na náhradu škody u ZHOTOVITEĽA.
    3. Všetky faktúry budú vystavené v mene EURO. Úhrada záväzkov oboch ZMLUVNÝCH STRÁN bude vykonaná v mene EURO.
    4. Bankové poplatky dlžníka znáša dlžník, bankové poplatky veriteľa znáša veriteľ. V prípade porušenia zmluvnej podmienky súvisiacej s úhradou znáša všetky bankové poplatky s tým spojené tá ZMLUVNÁ STRANA, ktorá porušenie zavinila.
    5. ZHOTOVITEĽ je povinný zaslať faktúry na adresu OBJEDNÁVATEĽA:

eustream, a.s.

Votrubova 11/A

821 09 Bratislava

Slovenská republika

* 1. ZMLUVNÉ STRANY sa dohodli, že postúpenie záväzkov a pohľadávok, vyplývajúcich z tejto Zmluvy, bez predchádzajúcej písomnej dohody s druhou zmluvnou stranou, je vylúčené. V opačnom prípade je taký prevod práv, resp. postúpenie pohľadávky neplatné.

# DAŇOVÉ NÁLEŽITOSTI

***Ak má ZHOTOVITEĽ sídlo v SR, platí nasledovné ustanovenie 1:***

1. ZMLUVNÉ STRANY sú pri vysporiadaní svojich daňových povinností povinné postupovať podľa platných právnych predpisov s vylúčením možnosti prevzatia daňovej povinnosti za druhú ZMLUVNÚ STRANU.

***Ak má ZHOTOVITEĽ sídlo mimo SR, platia nasledovné ustanovenia 2 až 12:***

1. ZMLUVNÉ STRANY postupujú pri vysporiadaní svojich daňových povinností podľa platných a účinných právnych predpisov štátu, v ktorom sú rezidentmi, a v súlade s medzinárodnými právnymi normami. Možnosť prevziať daňové povinnosti za druhú ZMLUVNÚ STRANU je vylúčená.
2. Ak ZHOTOVITEĽ nie je rezidentom SR, je povinný predložiť OBJEDNÁVATEĽOVI úradne overené potvrdenie daňového (finančného) úradu o daňovom domicile (rezidencii), najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. Pokiaľ úhrada v zmysle ZMLUVY má byť vykonaná pred uplynutím lehoty 10 dní odo dňa uzatvorenia ZMLUVY, potvrdenie je ZHOTOVITEĽ povinný predložiť k uzatvoreniu ZMLUVY, najneskôr k dátumu prvej platby.
3. Ak ZHOTOVITEĽ nie je rezidentom SR, je povinný predložiť čestné prehlásenie v ktorom vyhlási nasledovné skutočnosti:

* či má alebo nemá na území SR stálu prevádzkareň a prevádzkareň pre účely DPH v zmysle právnych predpisov platných v SR, resp. príslušnej zmluvy o zamedzení dvojitého zdanenia, alebo platných právnych predpisov pre oblasť DPH;
* či činnosti, ktoré sú predmetom ZMLUVY, vykonáva prostredníctvom tejto stálej prevádzkarne alebo prevádzkarne pre účely DPH, resp. ak je v predmete ZMLUVY zahrnuté aj dodanie SW alebo licencií, v čestnom prehlásení uvedie, kto je skutočným vlastníkom SW/licencií;
* či mu na základe ZMLUVY môže vzniknúť na území SR stála prevádzkareň, prevádzkareň pre účely DPH alebo daňová povinnosť zamestnancov alebo osôb pre neho pracujúcich na území SR v zmysle právnych predpisov platných v SR a/alebo príslušnej zmluvy o zamedzení dvojitého zdanenia, alebo platných právnych predpisov pre oblasť DPH;

Toto čestné prehlásenie je ZHOTOVITEĽ povinný predložiť OBJEDNÁVATEĽOVI najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. Ak ZHOTOVITEĽOVI vznikne alebo zanikne na území SR stála prevádzkareň alebo prevádzkareň pre účely DPH po uzavretí ZMLUVY, je povinný o tejto skutočnosti bezodkladne písomne informovať OBJEDNÁVATEĽA.

1. Ak ZHOTOVITEĽ nie je rezidentom SR, ale bude realizovať predmet ZMLUVY prostredníctvom svojej organizačnej zložky umiestnenej na území SR, je povinný predložiť OBJEDNÁVATEĽOVI najneskôr do 10 dní odo dňa uzavretia ZMLUVY (ak tak neurobil pri uzavretí ZMLUVY) úradne overenú kópiu výpisu z Obchodného registra tejto organizačnej zložky, nie staršieho ako 3 mesiace.
2. Ak je ZHOTOVITEĽ rezidentom členského štátu Európskej únie alebo je rezidentom štátu tvoriaceho Európsky hospodársky priestor a má na území SR organizačnú zložku alebo stálu prevádzkareň, je povinný najneskôr do 10 dní odo dňa uzavretia ZMLUVY (ak tak neurobil pri uzavretí ZMLUVY) predložiť OBJEDNÁVATEĽOVI prehlásenie, že podlieha zdaneniu na území tohto členského štátu Európskej únie alebo štátu tvoriaceho Európsky hospodársky priestor z príjmov zo zdroja na území, ako aj mimo územia tohto členského štátu Európskej únie alebo štátu tvoriaceho Európsky hospodársky priestor, pričom ZHOTOVITEĽ nie je považovaný na území SR za daňovníka s neobmedzenou daňovou povinnosťou. ZHOTOVITEĽ je povinný predložiť OBJEDNÁVATEĽOVI aj potvrdenie/ úradne overené rozhodnutie vydané príslušným správcom dane na území SR o platení preddavkov na daň z príjmov právnických osôb.
3. ZHOTOVITEĽ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, ale má na území SR organizačnú zložku alebo stálu prevádzkareň, je povinný predložiť OBJEDNÁVATEĽOVI úradne overené kópie osvedčenia o registrácii za platiteľa dane z príjmov na území SR a (právoplatného) rozhodnutia príslušného správcu dane o tom, že platí preddavky na daň podľa zákona o dani z príjmov platného a účinného v SR, najneskôr do 10 dní odo dňa uzavretia ZMLUVY, ak tak neurobil pri uzavretí ZMLUVY. V prípade, že ZHOTOVITEĽ predloží vyššie uvedené doklady včas, OBJEDNÁVATEĽ nezrazí príslušnú sumu na zabezpečenie dane, prípadne bude postupovať podľa toho, ako bude uvedené v rozhodnutí príslušného správcu dane.
4. Ak má ZHOTOVITEĽ, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, na území SR organizačnú zložku alebo stálu prevádzkareň a nepredloží rozhodnutie príslušného správcu dane o platení preddavkov na daň z príjmov OBJEDNÁVATEĽ zrazí z platieb príslušnú sumu na zabezpečenie dane alebo zrážku dane v súlade so zákonom o dani z príjmu platným a účinným v SR, resp. v súlade s príslušnou zmluvou o zamedzení dvojitého zdanenia, ktorá má prednosť pred týmto zákonom, a to v deň úhrady.
5. V prípade ZHOTOVITEĽA, ktorý nie je rezidentom členského štátu Európskej únie alebo rezidentom štátu tvoriaceho Európsky hospodársky priestor, je OBJEDNÁVATEĽ oprávnený zraziť z platieb príslušnú sumu na zabezpečenie dane alebo zrážku dane v súlade so zákonom o dani z príjmov platným a účinným v SR, resp. v súlade s príslušnou zmluvou o zamedzení dvojitého zdanenia, ktorá má prednosť pred týmto zákonom.
6. V prípade, že ZHOTOVITEĽ je na území SR registrovaným platiteľom DPH, je povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH s aktuálnym dátumom overenia. V prípade, že ZHOTOVITEĽ je registrovaným platiteľom DPH v inom členskom štáte Európskej únie a predmet ZMLUVY bude vykonávať ako platiteľ DPH registrovaný pre DPH v tomto inom členskom štáte Európskej únie (príslušný členský štát Európskej únie mu pridelil IČ DPH), je rovnako povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH v krajine, ktorá ho za platiteľa DPH zaregistrovala (ktorá mu pridelila IČ DPH, pod ktorým vykonáva predmet ZMLUVY).
7. V prípade, že ZHOTOVITEĽ bude realizovať predmet ZMLUVY prostredníctvom svojej organizačnej zložky umiestnenej na území SR alebo prevádzkarne pre účely DPH v zmysle platných právnych predpisov, pričom táto organizačná zložka alebo stála prevádzkareň je platiteľom DPH v SR, je ZHOTOVITEĽ povinný predložiť OBJEDNÁVATEĽOVI aj úradne overenú kópiu osvedčenia o registrácii za platiteľa DPH s aktuálnym dátumom overenia a na vyžiadanie OBJEDNÁVATEĽA aj potrebné čestné prehlásenia k správnemu uplatneniu odvodu/ uplatneniu práva na odpočítanie DPH.
8. Ak správca dane z akéhokoľvek dôvodu vráti ZHOTOVITEĽOVI zrazený a odvedený preddavok na zabezpečenie dane alebo zrážku dane prostredníctvom platiteľa dane, t.j. prostredníctvom OBJEDNÁVATEĽA, bude táto suma dane poukázaná na účet ZHOTOVITEĽA vo výške a v mene uvedenej v rozhodnutí príslušného správcu dane, maximálne však do výšky zrazenej dane v cudzej mene.

***Nasledovné ustanovenia bodov 13 až 21 platia bez ohľadu na to, či má ZHOTOVITEĽ sídlo v SR alebo mimo SR:***

1. ZMLUVNÉ STRANY sa zaväzujú akceptovať zmeny právnych predpisov SR týkajúcich sa daňových povinností ZMLUVNÝCH STRÁN súvisiacich so ZMLUVOU a rešpektovať ich aplikáciu počas doby ich platnosti. ZHOTOVITEĽ sa zaväzuje akúkoľvek zmenu vo svojom vzťahu k daňovým povinnostiam voči SR ihneď konzultovať s OBJEDNÁVATEĽOM a na vyžiadanie predložiť OBJEDNÁVATEĽOVI všetky podklady potrebné pre riadne vysporiadanie svojich daňových povinností.
2. ZHOTOVITEĽ sa zaväzuje, že nebude uplatňovať počas trvania tejto ZMLUVY osobitnú úpravu uplatňovania DPH na základe prijatia platby za dodanie tovaru alebo služby (ďalej len „osobitná úprava DPH“). V opačnom prípade je ZHOTOVITEĽ povinný nahradiť OBJEDNÁVATEĽOVI všetky náklady vrátane škôd, dodatočných platieb daní a sankcií, ktoré OBJEDNÁVATEĽOVI vzniknú v súvislosti s porušením povinnosti podľa predchádzajúcej vety ZHOTOVITEĽOM.
3. V prípade, ak ZHOTOVITEĽ je registrovaným platiteľom DPH v SR, vrátane zahraničnej osoby, ktorá má na území SR prevádzkareň registrovanú pre DPH, a faktúry za predmet ZMLUVY vystavuje pod identifikačným číslom DPH prideleným v SR, ZHOTOVITEĽ týmto vyhlasuje, že:
4. ku dňu podpisu ZMLUVY neexistujú dôvody, na základe ktorých by OBJEDNÁVATEĽ mal alebo mohol byť ručiteľom za daňovú povinnosť ZHOTOVITEĽA vzniknutú z DPH, ktorú ZHOTOVITEĽ OBJEDNÁVATEĽOVI vyúčtoval alebo vyúčtuje k cene podľa ZMLUVY, podľa ustanovení § 69 ods. 14 v nadväznosti na § 69b ZÁKON ZÁKONA O DPH;
5. v prípade, ak mu tak ukladá ZÁKON O DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane;
6. v prípade, ak mu ZÁKON O DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa ZMLUVY, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
7. OBJEDNÁVATEĽ je oprávnený v prípade, že ZHOTOVITEĽ písomne nepotvrdí OBJEDNÁVATEĽOVI v čase vzniku daňovej povinnosti, že OBJEDNÁVATEĽOVI nevzniká povinnosť ručenia za DPH v zmysle § 69 ods. 14 ZÁKONA O DPH v zmysle vyššie uvedeného ustanovenia bodu 15 tohto článku pozdržať úhradu sumy vo výške DPH z každej príslušnej faktúry vystavenej ZHOTOVITEĽOM, s čím ZHOTOVITEĽ výslovne súhlasí.
8. Ak je na strane ZHOTOVITEĽA združených viacero právnych subjektov a takéto združenie nie je samostatným právnym subjektom, je ZHOTOVITEĽ povinný bezodkladne, najneskôr však do 10 dní odo dňa uzavretia ZMLUVY alebo spolu s prvou faktúrou podľa tejto ZMLUVY podľa toho, čo nastane skôr (ak tak neurobil už pri uzavretí ZMLUVY), predložiť OBJEDNÁVATEĽOVI úradne overenú kópiu ZMLUVY O ZDRUŽENÍ uzavretú medzi ČLENMI ZDRUŽENIA, ktoré je ZHOTOVITEĽOM podľa tejto ZMLUVY, pričom v tejto ZMLUVE O ZDRUŽENÍ musí byť jednoznačne identifikovaný ČLEN ZDRUŽENIA, ktorý bude vystavovať všetky faktúry za práce, služby a/alebo dodávky vykonané v zmysle tejto ZMLUVY (článok I bod II, resp. aj iné ustanovenia ZMLUVY) v mene ZHOTOVITEĽA (t.j. v mene celého združenia, ktoré tvorí ZHOTOVITEĽA).
9. ZHOTOVITEĽ je zodpovedný za správnosť akýchkoľvek informácií a/alebo dokumentov, ktoré poskytne OBJEDNÁVATEĽOVI za účelom vysporiadania jeho daňových povinností, ako aj za ich včasné poskytnutie a ich aktualizáciu v prípade zmeny.
10. Bez ohľadu na čokoľvek iné uvedené v ZMLUVE, OBJEDNÁVATEĽ má voči ZHOTOVITEĽOVI nárok na náhradu akejkoľvek škody, ktorá mu vznikne v dôsledku porušenia povinnosti ZHOTOVITEĽA podľa tejto ZMLUVY a/alebo platných právnych predpisov a/alebo medzinárodných zmlúv alebo dohôd alebo porušenia akejkoľvek registračnej povinnosti ZHOTOVITEĽA v zmysle platných právnych predpisov SR pre oblasť daní, vrátane zrážky dane, zabezpečenia dane, DPH, pokuty a úrokov a iných prípadných daní, cla a sankcií, ktoré bude OBJEDNÁVATEĽ povinný v dôsledku uvedených skutočností zaplatiť a/alebo ktoré budú z rovnakého dôvodu OBJEDNÁVATEĽOVI vyrubené príslušným správcom dane v zmysle platných právnych predpisov a/alebo príslušných medzinárodných zmlúv alebo dohôd (napr. ak v dôsledku nesplnenia povinností ZHOTOVITEĽA podľa tohto článku OBJEDNÁVATEĽ nebude môcť splniť svoju oznamovaciu povinnosť voči príslušnému správcovi dane alebo nezrazí preddavok na zabezpečenie dane, neodvedie zrážku dane, alebo ak ZHOTOVITEĽ nesprávne použije režim prenesenia daňovej povinnosti na OBJEDNÁVATEĽA namiesto uplatnenia dane na výstupe a naopak, a pod.).
11. ZMLUVNÉ STRANY sa zaväzujú postupovať spoločne, informovať sa o svojich zámeroch, a zosúladiť svoje kroky voči svojim správcom dane tak, aby bol uplatnený jednotný DPH režim zo strany ZHOTOVITEĽA aj OBJEDNÁVATEĽA.

# LICENČNÉ USTANOVENIA A UŽÍVATEĽSKÉ PRÁVA

1. ZHOTOVITEĽ týmto udeľuje OBJEDNÁVATEĽOVI nevýhradné a územne a časovo neobmedzené právo na používanie AUTORSKÉHO DIELA, a to v rozsahu potrebnom pre realizáciu PROJEKTU a riadne užívanie DIELA (ďalej len „LICENCIA“).
2. ZHOTOVITEĽ súčasne udeľuje OBJEDNÁVATEĽOVI aj právo na poskytnutie súhlasu tretím stranám na použitie AUTORSKÉHO DIELA, ku ktorým je ZHOTOVITEĽ držiteľom alebo poskytovateľom práv na ich používanie, v rozsahu udelenej LICENCIE .
3. Ak ZHOTOVITEĽ nie je držiteľom alebo poskytovateľom práv na používanie AUTORSKÉHO DIELA, je ZHOTOVITEĽ povinný zabezpečiť pre OBJEDNÁVATEĽA práva na používanie takéhoto AUTORSKÉHO DIELA v rozsahu podľa bodov 1 a 2 tohto článku. Splnenie tejto povinnosti je ZHOTOVITEĽ povinný OBJEDNÁVATEĽOVI riadne preukázať do PREVZATIA. Nesplnenie tejto povinnosti sa považuje za podstatné porušenie tejto ZMLUVY a môže byť dôvodom na neprevzatie DIELA OBJEDNÁVATEĽOM z dôvodu neúplnosti.
4. Odmena za poskytnutie LICENCIÍ je zahrnutá v ZMLUVNEJ CENE a musí byť predmetom samostatnej položky vo KONEČNEJ FAKTÚRE v zmysle bodu 4 článku XVI ZMLUVY.
5. Všetky práva duševného vlastníctva vlastnené a/alebo vytvorené ZHOTOVITEĽOM podľa tejto ZMLUVY zostávajú výlučným vlastníctvom ZHOTOVITEĽA. Pre vylúčenie pochybností, dokumentáciu, ktorú ZHOTOVITEĽ poskytuje podľa tejto ZMLUVY, prevádza ZHOTOVITEĽ do vlastníctva OBJEDNÁVATEĽA.
6. ZHOTOVITEĽ vyhlasuje, že má práva na AUTORSKÉ DIELO, ktoré nie sú zaťažené takými právami tretích osôb, ktoré by znemožňovali riadny výkon LICENCIE, inak zodpovedá za škodu tým spôsobenú. ZHOTOVITEĽ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich OBJEDNÁVATEĽOVI z poskytnutej LICENCIE, k čomu sa OBJEDNÁVATEĽ zaväzuje poskytnúť ZHOTOVITEĽOVI potrebnú súčinnosť.
7. Ak je proti OBJEDNÁVATEĽOVI začaté akékoľvek konanie alebo vznesený akýkoľvek nárok v súvislosti s porušením práv na AUTORSKÉ DIELO, OBJEDNÁVATEĽ o tom bez zbytočného odkladu písomne informuje ZHOTOVITEĽA. ZHOTOVITEĽ má právo viesť na svoje vlastné náklady a podľa svojho uváženia takéto konanie alebo rokovanie o vznesenom nároku, vrátane rokovania o urovnaní uvedeného konania alebo nároku. OBJEDNÁVATEĽ nevykoná uznanie, ktoré by mohlo nepriaznivo ovplyvniť akékoľvek takéto konanie alebo nárok. OBJEDNÁVATEĽ na žiadosť ZHOTOVITEĽA poskytne ZHOTOVITEĽOVI všetku primeranú súčinnosť pri vedení takéhoto konania alebo nároku. V prípade akéhokoľvek skutočného alebo údajného porušenia práv podľa tohto bodu OBJEDNÁVATEĽOM, je ZHOTOVITEĽ povinný na vlastné náklady získať LICENCIU tak, aby ďalej už nedochádzalo k žiadnemu porušovaniu práv a poskytnúť OBJEDNÁVATEĽOVI LICENCIU podľa bodov 1 a 2 tohto článku na riadne užívanie predmetu ZMLUVY.
8. OBJEDNÁVATEĽ je oprávnený poskytnuté AUTORSKÉ DIELO, ako aj technické riešenia v ňom zachytené alebo zobrazené meniť, pričom vykonaním takýchto zmien môže poveriť aj tretiu osobu. Takto zmenené AUTORSKÉ DIELO a technické riešenia však môže OBJEDNÁVATEĽ využívať výlučne pre svoju vlastnú potrebu na účely riadneho užívania predmetu ZMLUVY a riadneho užívania ES.
9. Prístupové administrátorské mená a heslá a/alebo HW kľúče, umožňujúce modifikácie AUTORSKÉHO DIELA, je ZHOTOVITEĽ povinný poskytnúť OBJEDNÁVATEĽOVI najneskôr pri PREVZATÍ.
10. ZHOTOVITEĽ sa zaväzuje, že bude OBJEDNÁVATEĽA bezodkladne informovať o všetkých dôležitých okolnostiach, o ktorých sa dozvie (napr. právny stav, porušovanie) a ktoré sa týkajú prihlásenia, udržania, presadenia alebo ochrany práv OBJEDNÁVATEĽA, a že bude OBJEDNÁVATEĽA podporovať pri prípadných sporoch s tretími osobami.
11. ZHOTOVITEĽ je ďalej povinný na vyžiadanie bezodkladne poskytnúť OBJEDNÁVATEĽOVI informácie potrebné pre riadnu aplikáciu prípadnej zrážkovej dane v zmysle platných právnych predpisov.

# ZÁBEZPEKY ZA PLNENIE ZMLUVY

1. **Akontačná banková záruka**
   1. ZHOTOVITEĽ PRÁC je povinný poskytnúť OBJEDNÁVATEĽOVI bankovú záruku podľa bodu 1 tohto článku za zálohovú platbu podľa bodu 1 písm. a) článku XVI ZMLUVY a to najneskôr spolu s faktúrou podľa bodu 1 písm. a) článku XVI ZMLUVY (ďalej len „AKONTAČNÁ BANKOVÁ ZÁRUKA“), ktorá musí byť vystavená na čiastku rovnú sume zálohovej platby. Pre vylúčenie pochybností, AKONTAČNÁ BANKOVÁ ZÁRUKA musí byť doručená ObjednávateľOVI v uvedenej lehote vo forme originálnej listiny.
   2. AKONTAČNÁ BANKOVÁ ZÁRUKA musí byť vystavená bankou s dlhodobým ratingom nie nižším ako Baa2 podľa Moody's Investors Service Ltd, UK alebo BBB podľa Fitch Ratings Ltd, UK alebo BBB podľa Standard & Poor’s Credit Market Services Europe Limited, UK, alebo s ekvivalentným ratingom podľa inej ratingovej agentúry spĺňajúcej kritéria pre uznávanie ratingových agentúr podľa List of ECAIs, registrovanej alebo certifikovanej v súlade s Nariadením (EC) č. 1060/2009 Európskeho parlamentu a Rady zo dňa 16.9.2009, pričom ZHOTOVITEĽ je povinný spolu s AKONTAČNOU BANKOVOU ZÁRUKOU predložiť aj dôkaz o ratingu banky, ktorá túto záruku vystavila.
   3. AKONTAČNÁ BANKOVÁ ZÁRUKA musí byť platná najmenej 6 týždňov odo dňa splnenia platobného míľnika podľa bodu 1 písm. b) článku XVI ZMLUVY, po splnení ktorého bude vystavená čiastková faktúra, v rámci ktorej bude zálohová platba zúčtovaná.
   4. Ak AKONTAČNÁ BANKOVÁ ZÁRUKA nebude platná počas celého obdobia definovaného v bode 1.3 tohto článku, je ZHOTOVITEĽ povinný predĺžiť platnosť tejto bankovej záruky alebo vystaviť novú AKONTAČNÚ BANKOVÚ ZÁRUKU spĺňajúcu podmienky podľa bodu 1 tohto článku, a to najneskôr 3 mesiace pred uplynutím platnosti pôvodnej AKONTAČNEJ BANKOVEJ ZÁRUKY. V opačnom prípade je OBJEDNÁVATEĽ oprávnený požadovať plnenie v plnej výške sumy zabezpečenej príslušnou AKONTAČNOU BANKOVOU ZÁRUKOU.
   5. Ak sa ZHOTOVITEĽ dopustí v čase do splnenia platobného míľnika podľa bodu 1 písm. b) článku XVI ZMLUVY podstatného porušenia ZMLUVY, má OBJEDNÁVATEĽ právo požadovať plnenie až do výšky celkovej sumy zabezpečenej AKONTAČNOU BANKOVOU ZÁRUKOU.
   6. AKONTAČNÁ BANKOVÁ ZÁRUKA musí byť vystavená v súlade so vzorom uvedeným v Prílohe č. 4 ZMLUVY.
   7. Poplatky spojené s AKONTAČNOU BANKOVOU ZÁRUKOU znáša ZHOTOVITEĽ.
2. **Banková záruka za plnenie ZMLUVY**
   1. ZHOTOVITEĽ je povinný poskytnúť Objednávateľovi na zabezpečenie riadneho plnenia ZMLUVY bankovú záruku vo výške 10% ZMLUVNEJ CENY, vystavenú bankou, ktorá spĺňa požiadavky podľa bodu 1.2 tohto článku, a to najneskôr spolu s čiastkovou faktúrou podľa bodu 1 písm. b) článku XVI ZMLUVY Objednávateľovi (ďalej len „BANKOVÁ ZÁRUKA ZA PLNENIE ZMLUVY“). Pre vylúčenie pochybností, BANKOVÁ ZÁRUKA ZA PLNENIE ZMLUVY musí byť doručená ObjednávateľOVI v uvedenej lehote vo forme originálnej listiny.
   2. BANKOVÁ ZÁRUKA ZA PLNENIE ZMLUVY musí byť platná najmenej 6 týždňov odo dňa podpísania PREBERACEJ SPRÁVY oboma ZMLUVNÝMI STRANAMI.
   3. Ak BANKOVÁ ZÁRUKA ZA PLNENIE ZMLUVY nebude platná počas celého obdobia definovaného v bode 2.2 tohto článku, je ZHOTOVITEĽ povinný predĺžiť platnosť tejto bankovej záruky alebo vystaviť novú BANKOVÚ ZÁRUKU ZA PLNENIE ZMLUVY spĺňajúcu podmienky podľa bodu 2 tohto článku, a to najneskôr 3 mesiace pred uplynutím platnosti pôvodnej BANKOVEJ ZÁRUKY ZA PLNENIE ZMLUVY. V opačnom prípade je OBJEDNÁVATEĽ oprávnený zadržať akékoľvek platby splatné podľa tejto ZMLUVY až do výšky celkovej sumy zabezpečenej BANKOVOU ZÁRUKOU ZA PLNENIE ZMLUVY.
   4. BANKOVÁ ZÁRUKA ZA PLNENIE ZMLUVY musí byť vystavená v súlade so vzorom uvedeným v Prílohe č. 5 ZMLUVY.
   5. Poplatky spojené s BANKOVOU ZÁRUKOU ZA PLNENIE ZMLUVY znáša ZHOTOVITEĽ.
   6. Ak sa ZHOTOVITEĽ dopustí porušenia ZMLUVY pred PREVZATím, má Objednávateľ právo požadovať plnenie až do výšky celkovej sumy zabezpečenej BANKOVOU ZÁRUKOU ZA PLNENIE ZMLUVY.
3. **Banková záruka za odstránenie vád**
   1. V prípade PREVZATIA s MINORITNÝMI VADAMI je ZHOTOVITEĽ povinný poskytnúť Objednávateľovi na zabezpečenie riadneho a včasného odstránenia MINORITNÝCH VÁD bankovú záruku vo výške 3% ZMLUVNEJ CENY alebo CENY KOMPRESORA (podľa toho, či ide o PREVZATIE DIELA ako celku alebo o PREVZATIE časti DIELA zodpovedajúcej jednému KOMPRESORU), vystavenú bankou, ktorá spĺňa požiadavky podľa bodu 1.2 tohto článku, a to do dňa predloženia KONEČNEJ FAKTÚRY Objednávateľovi (ďalej len „BANKOVÁ ZÁRUKA ZA ODSTRÁNENIE VÁD“). Pre vylúčenie pochybností, BANKOVÁ ZÁRUKA ZA ODSTRÁNENIE VÁD musí byť doručená ObjednávateľOVI v uvedenej lehote vo forme originálnej listiny.
   2. BANKOVÁ ZÁRUKA ZA ODSTRÁNENIE VÁD musí byť platná najmenej 6 týždňov od odstránenia všetkých MINORITNÝCH VÁD.
   3. Ak BANKOVÁ ZÁRUKA ZA ODSTRÁNENIE VÁD nie je platná počas celého obdobia uvedeného v bode 3.2 tohto článku, ZHOTOVITEĽ je povinný predĺžiť platnosť tejto bankovej záruky alebo predložiť novú BANKOVÚ ZÁRUKU ZA ODSTRÁNENIE VÁD spĺňajúcu podmienky podľa bodu 3 tohto článku, a to najneskôr 3 mesiace pred uplynutím platnosti pôvodnej BANKOVEJ ZÁRUKY ZA ODSTRÁNENIE VÁD. V opačnom prípade je Objednávateľ oprávnený požadovať plnenie v plnej výške sumy zabezpečenej príslušnou BANKOVOU ZÁRUKOU ZA ODSTRÁNENIE VÁD.
   4. Ak ZHOTOVITEĽ odstráni všetky MINORITNÉ VADY ešte pred uplynutím lehôt na ich odstránenie, je Objednávateľ povinný uvoľniť BANKOVÚ ZÁRUKU ZA ODSTRÁNENIE VÁD do 30 dní od ich preukázateľného odstránenia.
   5. BANKOVÁ ZÁRUKA ZA ODSTRÁNENIE VÁD musí byť vystavená v súlade so vzorom uvedeným v Prílohe č. 6 ZMLUVY.
   6. Poplatky spojené s BANKOVOU ZÁRUKOU ZA ODSTRÁNENIE VÁD znáša ZHOTOVITEĽ.
   7. Nárok OBJEDNÁVATEĽA na plnenie z BANKOVEJ ZÁRUKY ZA ODSTRÁNENIE VÁD až do výšky celkovej sumy vzniká v prípade omeškania ZHOTOVITEĽA s odstránením ktorejkoľvek MINORITNEJ VADY.
4. **Banková záruka za záručné povinnosti**
   1. ZHOTOVITEĽ je povinný poskytnúť OBJEDNÁVATEĽOVI na zabezpečenie riadneho plnenia povinností ZHOTOVITEĽA, ktoré vyplývajú zo záruk za predmet ZMLUVY podľa článku XXIII ZMLUVY (ďalej tiež ako „záručné povinnosti“) bankovú záruku vo výške 5% ZMLUVNEJ CENY alebo CENY KOMPRESORA (podľa toho, či ide o PREVZATIE DIELA ako celku alebo o PREVZATIE časti DIELA zodpovedajúcej jednému KOMPRESORU), vystavenú bankou, ktorá spĺňa požiadavky podľa bodu 1.2 tohto článku, najneskôr ku dňu predloženia KONEČNEJ FAKTÚRY Objednávateľovi (ďalej ako „BANKOVÁ ZÁRUKA ZA ZÁRUČNÉ POVINNOSTI“). Pre vylúčenie pochybností, BANKOVÁ ZÁRUKA ZA ZÁRUČNÉ POVINNOSTI musí byť doručená ObjednávateľOVI v uvedenej lehote vo forme originálnej listiny.
   2. BANKOVÁ ZÁRUKA ZA ZÁRUČNÉ POVINNOSTI musí byť platná najmenej 6 týždňov po uplynutí záručnej doby.
   3. Ak BANKOVÁ ZÁRUKA ZA ZÁRUČNÉ POVINNOSTI nebude platná počas celého obdobia definovaného v bode 4.2 tohto článku, je ZHOTOVITEĽ povinný predĺžiť platnosť tejto záruky alebo vystaviť novú BANKOVÚ ZÁRUKU ZA ZÁRUČNÉ POVINNOSTI spĺňajúcu podmienky podľa bodu 4 tohto článku, a to najneskôr 3 mesiace pred uplynutím platnosti pôvodnej BANKOVEJ ZÁRUKY ZA ZÁRUČNÉ POVINNOSTI. V opačnom prípade je OBJEDNÁVATEĽ oprávnený požadovať plnenie v plnej výške sumy zabezpečenej príslušnou BANKOVOU ZÁRUKOU ZA ZÁRUČNÉ POVINNOSTI.
   4. BANKOVÁ ZÁRUKA ZA ZÁRUČNÉ POVINNOSTI musí byť vystavená v súlade so vzorom uvedeným v Prílohe č. 7 ZMLUVY.
   5. Poplatky spojené s BANKOVOU ZÁRUKOU ZA ZÁRUČNÉ POVINNOSTI znáša ZHOTOVITEĽ.
   6. Nárok OBJEDNÁVATEĽA na plnenie z BANKOVEJ ZÁRUKY ZA ZÁRUČNÉ POVINNOSTI až do výšky celkovej sumy vzniká nesplnením akejkoľvek povinnosti ZHOTOVITEĽA, ktorá vyplýva zo záruk za predmet ZMLUVY podľa článku XXIII ZMLUVY.

# ZODPOVEDNOSŤ

Každá ZMLUVNÁ STRANA zodpovedá za porušenie povinností vyplývajúcich z tejto ZMLUVY a je povinná nahradiť škodu, ktorá v dôsledku toho vznikla druhej ZMLUVNEJ STRANE.

Bez ohľadu na iné ustanovenia ZMLUVY a s výnimkou prípadov, kedy je nižšie uvedené obmedzenie zodpovednosti zákonom zakázané, sa ZMLUVNÉ STRANY dohodli na nasledujúcom:

1. Celková zodpovednosť ZHOTOVITEĽA podľa tejto ZMLUVY, či už zo záväzku odškodnenia, alebo vyplývajúca z porušenia ZMLUVY, záruky, povinnosti zo záruky alebo z akéhokoľvek iného dôvodu, neprekročí v žiadnom prípade 100% ZMLUVNEJ CENY.
2. ZHOTOVITEĽ nie je zodpovedný voči OBJEDNÁVATEĽOVI, koncovému používateľovi ani tretím stranám za akékoľvek nepriame a/alebo následné škody, ani za stratu zisku/výnosov alebo straty súvisiace s výpadkom výroby, bez ohľadu na to, či také škody vznikli v dôsledku porušenia ZMLUVY, vinou nedbanlivosti alebo vyplývajú zo záväzku odškodnenia.

Tento článok zostane v platnosti aj v prípade vypovedania, porušenia, zrušenia alebo iného ukončenia ZMLUVY.

ZMLUVNÉ STRANY sa súčasne dohodli, že obmedzenie zodpovednosti podľa bodu 2 tohto článku ZMLUVY sa nevzťahuje na prípady vzniku (i) škody na zdraví a (ii) škôd na životnom prostredí. ZHOTOVITEĽ zodpovedá za škody na životnom prostredí len v rozsahu, za ktorý zodpovedá ako pôvodca podľa platných právnych predpisov.

# OKOLNOSTI VYLUČUJÚCE ZODPOVEDNOSŤ

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala.
2. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov.
3. ZMLUVNÁ STRANA, ktorá porušuje svoju povinnosť alebo ktorá s prihliadnutím na všetky okolnosti má vedieť, že poruší svoju povinnosť zo záväzkového vzťahu, je povinná oznámiť druhej ZMLUVNEJ STRANE povahu prekážky, ktorá jej bráni alebo bude brániť v plnení povinnosti, a informovať o jej dôsledkoch. Správa sa musí podať bez zbytočného odkladu po tom, čo sa povinná strana o prekážke dozvedela alebo pri náležitej starostlivosti mohla dozvedieť. Nesplnenie oznamovacej povinnosti zaväzuje povinnú stranu nahradiť škodu, ktorej sa mohlo včasným oznámením predísť.
4. Účinky okolností vylučujúcich zodpovednosť sú obmedzené iba na dobu, pokiaľ trvá prekážka, s ktorou sú tieto účinky spojené.
5. Okolnosti vylučujúce zodpovednosť oslobodzujú povinnú stranu od povinnosti nahradiť škodu, uhradiť zmluvnú pokutu a iné zmluvne dohodnuté sankcie.
6. O dobu trvania okolností vylučujúcich zodpovednosť sa predlžuje čas plnenia tak, aby bol pre oprávnenú stranu prijateľný. Počas tejto doby sa odopiera oprávnenej strane právo, ak existovalo, na odstúpenie od Zmluvy.
7. Ak okolnosti vylučujúce zodpovednosť trvajú dlhšie ako 6 mesiacov, ktorákoľvek zo ZMLUVNÝCH STRÁN je oprávnená jednostranne od Zmluvy odstúpiť.

# POISTENIE

1. ZHOTOVITEĽ je pre svoju ochranu povinný na svoje náklady uzavrieť poistnú zmluvu, ktorej predmetom bude stavebno-montážne poistenie časti DIELA, ktoré sa bude vykonávať na STAVENISKU. Toto poistenie musí zahŕňať poistenie majetku a zodpovednosti ZHOTOVITEĽA za škodu, ktorú môže ZHOTOVITEĽ spôsobiť v súvislosti so zhotovovaním DIELA na STAVENISKU, v rozsahu a s poistným krytím primeraným rozsahu a povahe činností a dodávok vykonávaných na STAVENISKU, ako aj podmienkam plnenia predmetu tejto ZMLUVY, minimálne však v nasledujúcom rozsahu:
2. Majetkové poistenie DIELA minimálne v rozsahu:
   * + 1. Poistenie proti všetkým rizikám (tzv. „ALL-RISK“ krytie) s limitom plnenia vo výške min. 1 000 000 EUR;
       2. Poistenie proti krádeži vlámaním alebo lúpežou a vandalizmu (úmyselnému poškodeniu) s limitom plnenia vo výške min. 500 000 EUR;
       3. Poistenie existujúceho a okolitého majetku, vrátane majetku OBJEDNÁVATEĽA, vrátane poistenia podzemných káblov, potrubí a iných podzemných zariadení, s limitom plnenia vo výške min. 1 000 000 EUR;
3. Poistenie zodpovednosti za škody v súvislosti s plnením ZMLUVY minimálne v rozsahu:
   * + 1. Zodpovednosti za škody v súvislosti s montážnymi činnosťami na STAVENISKU s limitom plnenia vo výške min. 1 000 000 EUR;
       2. Škody na životnom prostredí s limitom plnenia vo výške min. 1 000 000 EUR;

(ďalej sú poistené riziká podľa písm. a) a b) tohto bodu spoločne označované ako „POISTENÉ RIZIKÁ“)

1. Pre účely poistenia podľa bodu 1 tohto článku:
2. Poistníkom je ZHOTOVITEĽ;
3. Poistenými sú ZHOTOVITEĽ  a SUBDODÁVATELIA.
4. ZHOTOVITEĽ sa zaväzuje udržiavať v platnosti poistnú zmluvu podľa bodu 1 tohto článku tak, aby POISTENÉ RIZIKÁ boli kontinuálne kryté príslušným poistením od prevzatia STAVENISKA ZHOTOVITEĽOM od OBJEDNÁVATEĽA až do PREVZATIA.
5. ZHOTOVITEĽ je povinný predložiť OBJEDNÁVATEĽOVI kópiu platného poistného certifikátu podľa bodu 1 tohto článku (ďalej len „POISTNÝ CERTIFIKÁT“) najneskôr 15 pracovných dní od uzavretia ZMLUVY alebo pri prevzatí STAVENISKA podľa toho, čo nastane skôr. V prípade akejkoľvek podstatnej zmeny poistnej zmluvy je ZHOTOVITEĽ povinný predložiť OBJEDNÁVATEĽOVI kópiu nového POISTNÉHO CERTIFIKÁTU bezodkladne, avšak nie neskôr ako 5 pracovných dní od uzavretia príslušného dodatku poistného certifikátu.
6. V prípade nesplnenia niektorej z povinností ZHOTOVITEĽA podľa bodov 1 až 4 tohto článku je OBJEDNÁVATEĽ oprávnený zadržať akúkoľvek platbu ZHOTOVITEĽOVI, na ktorú je povinný podľa tejto ZMLUVY, až do doby, kedy ZHOTOVITEĽ predloží OBJEDNÁVATEĽOVI kópiu príslušného platného POISTNÉHO CERTIFIKÁTU. ZHOTOVITEĽ nie je v takomto prípade oprávnený uplatniť si voči OBJEDNÁVATEĽOVI žiadne zmluvné sankcie za nesplnenie finančného záväzku. Povinnosti ZHOTOVITEĽA podľa tejto ZMLUVY, vrátane povinnosti dodržať termíny plnenia ZMLUVY, nie sú v takomto prípade dotknuté.

# ZÁRUKA

1. ZHOTOVITEĽ poskytuje záruku za to, že počas trvania záručnej doby v zmysle bodu 5 tohto článku ZMLUVY je DIELO, t.j. všetky práce, dodávky a/alebo plnenia (vrátane všetkých dodaných zariadení) dodané podľa zmluvy, bez vád, vrátane (nie však výlučne) bez vád v návrhu, konštrukcii a vád materiálov a taktiež zaručuje, že vykonané práce sú bez akýchkoľvek vád. ZHOTOVITEĽ poskytuje záruku aj za to, že žiaden materiál a/alebo zariadenie dodané ZHOTOVITEĽOM podľa tejto ZMLUVY, nie sú zaťažené žiadnymi nárokmi tretích strán.
2. Záruka sa nevzťahuje na vady vzniknuté: (i) prevádzkou alebo údržbou, ktoré nie sú v súlade s príručkou ZHOTOVITEĽA pre prevádzku a údržbu alebo všeobecne používanými priemyslovými štandardami, (ii) použitím neschválených náhradných dielov, neoprávnenými úpravami alebo zmenami DIELA, (iii) bežným opotrebením, (iv) nezaistením vhodných skladovacích podmienok, alebo (v) použitím DIELA k iným účelom ako v súlade s dohodnutými parametrami. Za záručnú vadu sa nepovažuje, pokiaľ dôjde k zlyhaniu DIELA alebo jeho časti z dôvodov, za ktoré ZHOTOVITEĽ nezodpovedá.
3. V prípade záručnej vady zaistí OBJEDNÁVATEĽ pre ZHOTOVITEĽA prístupovú cestu k DIELU bez prekážok, vhodnú k manipulácii a odvozu DIELA alebo jeho časti.
4. ZHOTOVITEĽ poskytuje záruku za to, že počas trvania záručnej doby DIELO spĺňa požiadavky definované v Technickej Špecifikácii, najmä (ale nie výlučne) všetky technické parametre stanovené v Technickej Špecifikácii a že hodnoty vibrácií NOVÝCH HČ neprekračujú limitné hodnoty stanovené ZHOTOVITEĽOM. Pre vylúčenie pochybnosti sa ZMLUVNÉ STRANY dohodli, že ZHOTOVITEĽ nezodpovedá za príspevok ostatných častí KOMPRESORA, ktoré nie sú súčasťou DIELA, k vibráciám KOMPRESORA ako celku, avšak ZHOTOVITEĽ zodpovedá za prípadné zhoršenie vibrácií KOMPRESORA ako celku nad dovolený limit, ak je toto zhoršenie spôsobené NOVÝMI HČ.
5. Záručná doba podľa ods. 1 a 2 tohto článku je 30 mesiacov od dodania jednotlivých NOVÝCH HČ na STAVENISKO alebo12.000 prevádzkových hodín NOVÝCH HČ od PREVZATIA/PREDBEŽNÉHO PREVZATIA, podľa toho, čo uplynie skôr.
6. ZMLUVNÉ STRANY sa dohodli, že akékoľvek vady, či už vady vykonaných prác a/alebo dodaných dodávok podľa ZMLUVY, ktoré budú zistené počas záručnej doby a za ktoré zodpovedá ZHOTOVITEĽ, ZHOTOVITEĽ bezplatne odstráni. ZHOTOVITEĽ je povinný začať s odstraňovaním vád bez zbytočného odkladu, avšak najneskôr do 10 pracovných dní po uplatnení reklamácie OBJEDNÁVATEĽOM bez ohľadu na to, či sa na vadu vzťahuje záruka podľa tejto ZMLUVY, alebo nie. Účelne vynaložené náklady vzniknuté z alebo v súvislosti s identifikáciou vád, odstránením vadného dielu, inštaláciou náhradného dielu a všetkými dodatočnými dodávkami a/alebo prácami, ako aj testy kompresora, ktoré môžu byť nevyhnutné v zmysle platných právnych predpisov, znáša ZHOTOVITEĽ.
7. Akékoľvek vymenené diely, opravy alebo práce vykonané za účelom odstránenie vád v zmysle tohto článku ZMLUVY (ďalej len „Záručné plnenie“) budú podliehať rovnakým podmienkam a rovnakej záručnej dobe od dátumu dodania Záručného plnenia objednávateľoVI za podmienky, že platnosť všetkých záruk podľa tohto článku nepresiahne 30 mesiacov od konca pôvodnej záručnej doby podľa bodu 5 tohto článku.
8. Ak z povahy reklamovanej vady vyplýva, alebo ak OBJEDNÁVATEĽ v dostatočnej miere preukáže, že reklamovaná vada zadáva dôvod predpokladať, že (i) ďalšie diely môžu byť ovplyvnené rovnakými alebo podobnými vadami, alebo že (ii) táto vada mohla poškodiť iné diely kompresora, OBJEDNÁVATEĽ bude oprávnený požadovať kontrolu takýchto vád na náklady ZHOTOVITEĽA.
9. Ak akékoľvek modifikácie alebo opravy, vykonané ZHOTOVITEĽOM počas záručnej doby, spôsobia akúkoľvek odstávku kompresora, záručná doba podľa bodu 5 sa primerane predĺži.
10. Oznámenia o poruchách kompresora

ZHOTOVITEĽ najneskôr pri PREVZATÍ uvedie telefónne číslo a e-mailovú adresu, ktoré možno kontaktovať kedykoľvek, aby sa oznámili poruchy týkajúce sa kompresora. Kontaktovaním uvedeného telefónneho čísla alebo uvedenej e-mailovej adresy sa bude mať za to, že OBJEDNÁVATEĽ splnil svoju povinnosť náležite informovať ZHOTOVITEĽA o akejkoľvek poruche kompresora. Oznámenia prijaté vyššie uvedeným spôsobom ZHOTOVITEĽOM potvrdí ZHOTOVITEĽ najneskôr nasledujúci pracovný deň.

1. Ak ZHOTOVITEĽ v primeranom ZMLUVNÝMI STRANAMI dohodnutom čase neodstráni reklamované vady, alebo ak je oprava nevyhnutná kvôli prevádzkovým požiadavkám OBJEDNÁVATEĽA, ktoré neznesú odklad a ZHOTOVITEĽ nezačne realizovať nápravné opatrenia do 72 hodín od oznámenia reklamácie, OBJEDNÁVATEĽ bude oprávnený po informovaní ZHOTOVITEĽA vykonať opravu sám alebo poveriť vykonaním opravy tretiu stranu. V takomto prípade má OBJEDNÁVATEĽ voči ZHOTOVITEĽOVI nárok na náhradu takto vzniknutých nákladov. Tieto náklady musia byť primerané, účelne vynaložené a dostatočne doložené, v opačnom prípade nie je ZHOTOVITEĽ povinný na ich náhradu.
2. Akékoľvek diely vymenené počas opravy sa vrátia ZHOTOVITEĽOVI po kontrole OBJEDNÁVATEĽOM. Okrem toho ZHOTOVITEĽ dostane správu o identifikovaných vadách. Nehľadiac na akékoľvek predchádzajúce ustanovenie, OBJEDNÁVATEĽ bude oprávnený nárokovať si náhradu škody za spôsobenú škodu v zmysle článku XX tejto ZMLUVY, ak ZHOTOVITEĽ odmietne vadu odstrániť alebo ak vadu neodstráni bez zbytočného odkladu v dohodnutom čase.
3. Záruka sa vzťahuje na celé DIELO po PREVZATÍ, t.j. pokrýva celý rozsah predmetu ZMLUVY, vrátane (nie však výlučne) dodávok a prác poskytnutých SUBDODÁVATEĽMI.
4. ZHOTOVITEĽ znáša bremeno dôkazu, že nie je zodpovedný za vzniknutú vadu, pričom OBJEDNÁVATEĹ je povinný poskytnúť ZHOTOVITEĽOVI potrebnú súčinnosť vrátane poskytnutia údajov o podmienkach prevádzkovania daného ES. V prípade nemožnosti vyriešiť rozpory medzi ZMLUVNÝMI STRANAMI ohľadom príčiny a/alebo zodpovednosti za vzniknutú vadu, má ktorákoľvek ZMLUVNÁ STRANA právo navrhnúť ustanovenie nezávislej tretej strany, ktorá je v danom obore znalcom uznaným v zmysle platných právnych predpisov, aby analyzovala príčinu a zodpovednosť za vzniknutú vadu. Druhá ZMLUVNÁ STRANA takýto návrh bezdôvodne neodmietne. ZMLUVNÁ STRANA, ktorá na základe analýzy nezávislej tretej strany zodpovedá za danú vadu, bude znášať náklady takejto analýzy, pričom žiadna ZMLUVNÁ STRANA neodmietne závery takejto analýzy nezávislej tretej strany bez relevantného dôvodu. Ak ZHOTOVITEĽ odstráni vadu, ktorá bude zistená počas záručnej doby, ale za ktorú ZHOTOVITEĽ nezodpovedá, náklady na opravu takejto vady znáša OBJEDNÁVATEĽ.
5. V prípade pochybností o zodpovednosti za vadu ZHOTOVITEĽ a OBJEDNÁVATEĽ poveria nezávislého znalca na náklady ZHOTOVITEĽA, aby akýkoľvek takýto prípad vyšetril. Správa predložená uvedeným nezávislých znalcom potom bude pre obe ZMLUVNÉ STRANY záväzná.

# ZMLUVNÉ SANKCIE

1. **OMEŠKANIE DODÁVKY**
   1. Ak ZHOTOVITEĽ nedodrží termín PREVZATIA ES podľa míľnika č. 7 alebo míľnika č. 11 ZÁKLADNÉHO HARMONOGRAMU ZMLUVY, OBJEDNÁVATEĽ bude oprávnený uplatniť voči ZHOTOVITEĽOVI zmluvnú pokutu vo výške 1,0% z ceny HČ KOMPRESORA, ktorého PREVZATIE je v omeškaní, za každý začatý týždeň omeškania. Maximálna čiastka tejto zmluvnej pokuty za oba ES spolu neprevýši 10% ZMLUVNEJ CENY.
   2. Ak ZHOTOVITEĽ nedodrží termín dodania NOVÝCH HČ na STAVENISKO podľa míľnika č. 4 alebo míľnika č. 8 ZÁKLADNÉHO HARMONOGRAMU ZMLUVY, OBJEDNÁVATEĽ bude oprávnený uplatniť voči ZHOTOVITEĽOVI zmluvnú pokutu vo výške 0,5% z ceny HČ KOMPRESORA, pre ktorý je dodávka HČ na STAVENISKO v omeškaní, za každý začatý týždeň omeškania. Maximálna čiastka tejto zmluvnej pokuty za oba ES spolu neprevýši 10% ZMLUVNEJ CENY.
   3. Ak ZHOTOVITEĽ nedodrží termín odovzdania realizačnej projektovej alebo sprievodnej dokumentácie osvedčenej AUTORIZOVANOU OSOBOU podľa míľnikov č. 3 ZÁKLADNÉHO HARMONOGRAMU ZMLUVY, OBJEDNÁVATEĽ bude oprávnený uplatniť voči ZHOTOVITEĽOVI zmluvnú pokutu vo výške 1500,- EUR za každý začatý týždeň omeškania a za každý omeškaný súbor dokumentov v zmysle VDDR dokumentu osobitne. Maximálna čiastka tejto zmluvnej pokuty za oba ES spolu neprevýši 50 000 EUR.
2. **OMEŠKANIE PLATBY**
   1. V prípade omeškania so splnením peňažného záväzku má veriteľ právo fakturovať dlžníkovi úrok z omeškania vo výške 0,02% z dlžnej čiastky za každý deň omeškania.
   2. Ustanovenie predchádzajúceho odseku o úroku z omeškania sa neuplatňuje v prípade oprávneného zadržania platieb v zmysle tejto ZMLUVY a v prípade zálohových platieb.
3. **OSPRAVEDLNENÉ OMEŠKANIE**

Povinná ZMLUVNÁ STRANA nie je v omeškaní, ak nemôže splniť svoju povinnosť v dôsledku omeškania oprávnenej ZMLUVNEJ STRANY .

1. Maximálna výška zmluvných pokút, ktoré si môže OBJEDNÁVATEĽ uplatniť voči ZHOTOVITEĽOVI za omeškanie dodávky za oba ES spolu je 10% ZMLUVNEJ CENY.
2. Bez ohľadu na iné ustanovenia ZMLUVY, v prípade omeškania ZHOTOVITEĽA má OBJEDNÁVATEĽ nárok na náhradu škody, ktorá prevyšuje zaplatenú zmluvnú pokutu.

# ODSTÚPENIE OD ZMLUVY

1. Ktorákoľvek ZMLUVNÁ STRANA je oprávnená odstúpiť od tejto ZMLUVY v prípadoch:
2. výslovne stanovených ZMLUVOU;
3. ak druhá ZMLUVNÁ STRANA podstatným spôsobom poruší ZMLUVU;
4. ak okolnosti vylučujúce zodpovednosť podľa článku XXI ZMLUVY trvajú nepretržite dlhšie ako 6 mesiacov.
5. Podstatným porušením sa pre účely tejto ZMLUVY rozumie:
6. porušenie zmluvnej povinnosti, ktoré je v tejto ZMLUVE výslovne označené ako podstatné porušenie ZMLUVY, alebo
7. také porušenie ZMLUVY, ak povinná strana (t.j. ZMLUVNÁ STRANA porušujúca ZMLUVU):

* vedela v čase porušenia ZMLUVY, alebo
* mala vedieť s prihliadnutím na všetky okolnosti, ktoré jej boli známe v čase porušenia tejto ZMLUVY, alebo
* mohla vedieť s prihliadnutím na všetky na okolnosti, ktoré jej mali byť známe v čase porušenia ZMLUVY pri vynaložení náležitej odbornej starostlivosti,

že oprávnená strana (t.j. druhá ZMLUVNÁ STRANA, ktorá ZMLUVU neporušila) nebude mať na takomto plnení záujem, alebo

1. porušenie akejkoľvek inej povinnosti v zmysle ZMLUVY povinnou ZMLUVNOU STRANOU, ak k náprave nedôjde ani po uplynutí dodatočnej primeranej lehoty, poskytnutej oprávnenou stranou v písomnej výzve na odstránenie tohto porušenia.
2. OBJEDNÁVATEĽ môže odstúpiť od ZMLUVY aj v týchto prípadoch:
   1. Ak budú hodnoty vibrácií NOVÝCH HČ , zistené počas PREBERACÍCH TESTOV v rámci testu výkonových parametrov, vyššie ako ich limitné hodnoty vopred stanovené ZHOTOVITEĽOM, a ak ZHOTOVITEĽ ani v lehote 3 mesiacov od vykonania príslušných testov nevykoná také nápravné opatrenia, ktorými sa dosiahne trvalé zníženie hodnôt vibrácií pod limitné hodnoty (uvedená lehota sa nevzťahuje na opakované testy).
   2. Ak ZHOTOVITEĽ nezačne s nápravou reklamovaných vád do 10 pracovných dní od oznámenia reklamácie.
   3. Ak ZHOTOVITEĽ poruší svoju povinnosť podľa článku XXII, ods. 3.
   4. Ak výška všetkých zmluvných sankcií podľa bodu 1 článku XXIV, uplatnených OBJEDNÁVATEĽOM voči ZHOTOVITEĽOVI, dosiahne spolu 10% ZMLUVNEJ CENY.
   5. Z dôvodov uvedených v ZÁKONE O VO, alebo ak tak ukladá OBJEDNÁVATEĽOVI akýkoľvek iný právny predpis, ktorý je OBJEDNÁVATEĽ povinný dodržiavať.
3. Odstúpenie od ZMLUVY sa musí vykonať písomne a musí byť doručené druhej ZMLUVNEJ STRANE. Odstúpenie od ZMLUVY nadobúda právne účinky dňom doručenia oznámenia o odstúpení od ZMLUVY druhej ZMLUVNEJ STRANE.
4. V prípade, ak jedna zo Zmluvných strán odstúpi od časti Zmluvy, odstupujúca Zmluvná strana musí výslovne uviesť, že odstupuje len od časti Zmluvy, pričom je povinná špecifikovať tú časť Zmluvy, ktorá sa týka odstúpenia.
5. ZMLUVNÉ STRANY sa dohodli, že v prípade odstúpenia od ZMLUVY ako celku OBJEDNÁVATEĽOM si ZMLUVNÉ STRANY navzájom vrátia všetky poskytnuté plnenia a platby. Ak nie je možné plnenie vrátiť ZHOTOVITEĽOVI, uhradí OBJEDNÁVATEĽ ZHOTOVITEĽOVI za príslušné plnenie iba sumu, o ktorú sa OBJEDNÁVATEĽ takýmto plnením obohatil s ohľadom na mieru rozpracovanosti takého plnenia.
6. Odstúpenie od ZMLUVY sa nedotýka nárokov na náhradu škody vzniknutej porušením tejto ZMLUVY, nárokov na zaplatenie zmluvných pokút, ani zmluvných ustanovení týkajúcich sa voľby práva, riešenia sporov medzi ZMLUVNÝMI STRANAMI a iných ustanovení, ktoré podľa prejavenej vôle ZMLUVNÝCH STRÁN alebo vzhľadom na svoju povahu majú trvať aj po ukončení tejto ZMLUVY.
7. V prípade odstúpenia OBJEDNÁVATEĽA od ZMLUVY v zmysle bodov 1, 2 alebo 3 tohto článku ZMLUVY, má OBJEDNÁVATEĽ právo odstúpiť od zmluvy aj ohľadne plnenia, ktoré už bolo prijaté, alebo pri ktorom ešte nenastali dôvody na odstúpenie od ZMLUVY, ak toto plnenie nemá (vzhľadom na svoju povahu) pre OBJEDNÁVATEĽA hospodársky význam bez zvyšku plnenia, pri ktorom nastali dôvody na odstúpenie.

# UPLATŇOVANÉ PRÁVO A RIEŠENIE SPOROV

***Ak má ZHOTOVITEĽ sídlo v SR, platia nasledovné ustanovenia bodov 1 a 2:***

1. Táto Zmluva ako aj práva a povinnosti z nej vyplývajúce, vrátane posudzovania jej platnosti ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Slovenskej republiky, pričom sa nebudú aplikovať kolízne normy obsiahnuté v právnom poriadku Slovenskej republiky (SR) a/alebo v dvojstranných alebo viacstranných medzinárodných zmluvách a/alebo dohodách.
2. ZMLUVNÉ STRANY sa dohodli, že všetky spory vyplývajúce z tejto Zmluvy alebo v súvislosti s ňou budú riešené vzájomnou dohodou ZMLUVNÝCH STRÁN. V prípade, že nedôjde k dohode, budú spory s konečnou platnosťou rozhodované súdom, vecne a miestne príslušným podľa procesných predpisov platných v Slovenskej republike.

***Ak má ZHOTOVITEĽ sídlo mimo SR, platia nasledovné ustanovenia bodov 1. až 3***

1. Táto ZMLUVA ako aj práva a povinnosti z nej vyplývajúce, vrátane posudzovania jej platnosti, ako aj následkov jej prípadnej neplatnosti, sa riadia a budú vykladané na základe a v súlade s právnym poriadkom Rakúska. ZMLUVNÉ STRANY týmto zároveň vylučujú aplikáciu akýchkoľvek a všetkých kolíznych noriem upravených v právnych predpisoch a v dvojstranných a/alebo viacstranných medzinárodných zmluvách a /alebo dohodách, ktoré sú súčasťou právneho poriadku Rakúska.
2. ZMLUVNÉ STRANY sa výslovne dohodli, že Dohovor OSN o medzinárodnej kúpe tovaru (tzv. Viedenský dohovor) sa nebude aplikovať na túto ZMLUVU.
3. ZMLUVNÉ STRANY sa dohodli, že spory, ktoré z tejto ZMLUVY vzniknú, sa budú riešiť vzájomnou dohodou medzi ZMLUVNÝMI STRANAMI. V prípade, že nedôjde k dohode, spory sa budú rozhodovať s konečnou platnosťou podľa platných pravidiel arbitrážneho súdu Medzinárodnej obchodnej komory. Miestom arbitrážneho konania bude Viedeň, Rakúsko. Arbitrážne konanie sa uskutoční v anglickom jazyku. Rozhodnutie arbitrážneho konania bude konečné a záväzné a môže byť zapísané na akomkoľvek súde v krajine sídla ZHOTOVITEĽA alebo SR s právomocou jeho uplatňovania.

# OCHRANA DÔVERNÝCH INFORMÁCIÍ

1. ZHOTOVITEĽ môže zverejňovať, sprístupňovať tretím osobám alebo inak využívať informácie, ktoré sa dozvedel v súvislosti s plnením tejto ZMLUVY, len na účely plnenia tejto ZMLUVY. Uvedený záväzok ZHOTOVITEĽA trvá a zostáva v platnosti aj po splnení predmetu ZMLUVY, ako aj v prípade predčasného ukončenia tejto ZMLUVY, a to po dobu 10 rokov od PREVZATIA alebo PREDBEŽNÉHO PREVZATIA alebo predčasného ukončenia ZMLUVY (podľa toho, čo nastane skôr).
2. ZHOTOVITEĽ sa zaväzuje pri nakladaní s údajmi, informáciami alebo dokumentmi podľa bodu 1 tohto článku dodržiavať zásady ich ochrany a utajenia, pričom takéto údaje, informácie alebo dokumenty nesmie bez predchádzajúceho písomného súhlasu OBJEDNÁVATEĽA poskytnúť tretím osobám a ani svojim zamestnancom, ktorí sa nezúčastňujú plnenia ZMLUVY.
3. ZHOTOVITEĽ nie je oprávnený bez predchádzajúceho písomného súhlasu OBJEDNÁVATEĽA uvádzať OBJEDNÁVATEĽA ako svojho obchodného partnera a/alebo používať obchodné meno alebo logo OBJEDNÁVATEĽA pri propagácii seba alebo svojej činnosti alebo vo vyhláseniach pre médiá, a to v akejkoľvek forme.
4. ZHOTOVITEĽ nie je oprávnený bez predchádzajúceho písomného súhlasu OBJEDNÁVATEĽA zhotovovať na STAVENISKU a ani na iných miestach v rámci KS01 akékoľvek zvukové alebo obrazové záznamy.
5. Akékoľvek články, filmy, fotografie alebo reklamné materiály, vrátane tlačových správ, v ktorých sú použité informácie alebo zobrazenia súvisiace s touto ZMLUVOU, má ZHOTOVITEĽ právo vyhotovovať a zverejňovať iba na základe predchádzajúceho písomného súhlasu OBJEDNÁVATEĽA.
6. ZHOTOVITEĽ je povinný nakladať s akýmikoľvek údajmi, informáciami alebo dokumentmi, ktoré mu boli poskytnuté alebo ich akýmkoľvek spôsobom získal v súvislosti s uzatváraním a/alebo plnením ZMLUVY, ako s informáciami dôverného charakteru a/alebo s informáciami, ktoré sú predmetom obchodného tajomstva (ak spĺňajú náležitosti podľa § 17 OBCHODNÉHO ZÁKONNÍKA).
7. Povinnosti ZHOTOVITEĽA podľa tohto článku sa vzťahujú aj na SUBDODÁVATEĽOV a pracovníkov ZHOTOVITEĽA a ZHOTOVITEĽ je povinný vhodnou preukázateľnou formou zabezpečiť ich plnenie dotknutými osobami bez ohľadu na ich právny vzťah so ZHOTOVITEĽOM.

# ZÁVEREČNÉ USTANOVENIA

1. Neúčinné nariadenia
   1. V prípade, ak sa akékoľvek ustanovenie tejto Zmluvy stane v akomkoľvek ohľade neplatným, nezákonným alebo nevymáhateľným, nebude tým žiadnym spôsobom dotknutá, alebo porušená platnosť, zákonnosť alebo vymáhateľnosť ostatných ustanovení tejto Zmluvy.
   2. V prípade, ak sa akékoľvek ustanovenia tejto Zmluvy stanú neplatnými (napríklad z dôvodu zmeny všeobecne záväzných právnych predpisov), zaväzujú sa Zmluvné strany neplatné časti tejto Zmluvy nahradiť novými ustanoveniami, ktoré budú v súlade s platnými všeobecne záväznými právnymi predpismi, a ktoré budú svojim obsahom najbližšie účelu, ktorý ZMLUVNÉ STRANY touto Zmluvou sledovali.
2. Písomná forma a jazyk

***Ak má ZHOTOVITEĽ sídlo v SR alebo v Českej republike, platia nasledovné ustanovenia bodov 2.1 a 2.2:***

* 1. Táto Zmluva je vyhotovená v písomnej forme v 4 vyhotoveniach v slovenskom jazyku, pričom každá ZMLUVNÁ STRANA obdrží po 2 vyhotovenia.
  2. ZMLUVNÉ STRANY sa dohodli, že komunikačným jazykom pre účely plnenia ZMLUVY je slovenský alebo český jazyk.

***Ak má ZHOTOVITEĽ sídlo mimo SR a mimo Českej republiky, platia nasledovné ustanovenia bodov 2.1 a 2.2:***

* 1. Táto Zmluva je vyhotovená v písomnej forme v 4 vyhotoveniach v anglickom jazyku, pričom každá ZMLUVNÁ STRANA obdrží po 2 vyhotovenia.
  2. ZMLUVNÉ STRANY sa dohodli, že komunikačným jazykom pre účely plnenia ZMLUVY je anglický jazyk.
  3. Meniť alebo dopĺňať túto Zmluvu je možné len v písomnej forme po vzájomnej dohode oboch ZMLUVNÝCH STRÁN.
  4. Pokiaľ nie je v tejto ZMLUVE uvedené inak, túto ZMLUVU je možné meniť alebo dopĺňať len písomne po vzájomnej dohode oboch ZMLUVNÝCH STRÁN, a to vo forme dodatkov k tejto Zmluve. Dodatky k tejto Zmluve musia byť očíslované a musia byť riadne podpísané osobami oprávnenými konať v mene ZMLUVNÝCH STRÁN. Uzavretie dodatku k tejto Zmluve prostredníctvom prostriedkov elektronickej komunikácie je vylúčené.

1. Poradie dôležitosti dokumentov
   1. ZMLUVNÉ STRANY sa dohodli, že ak vzniknú akékoľvek pochybnosti ohľadne súladu medzi textom ZMLUVY a prílohami ZMLUVY alebo akýmikoľvek dokumentmi, na ktoré sa táto ZMLUVA odvoláva, budú ZMLUVNÉ STRANY pri výklade ZMLUVY, ako aj práv a povinností z nej vyplývajúcich, prihliadať na dôležitosť jednotlivých dokumentov podľa nasledovného poradia:

1. základný text ZMLUVY (t.j. bez príloh); 2. TECHNICKÁ ŠPECIFIKÁCIA (Príloha č. 1A ZMLUVY); 3. INTERNÉ PREDPISY (Príloha č. 8 ZMLUVY); 4. realizačná projektová dokumentácia; 5. Špecifikácia ZHOTOVITEĽA (Príloha č. 1B ZMLUVY); 6. ostatné prílohy ZMLUVY; 7. ostatné relevantné dokumenty.

1. Oslobodenie OBJEDNÁVATEĽA od práv tretích strán
   1. ZHOTOVITEĽ zodpovedá za porušenie práv z priemyselného vlastníctva, práv z duševného vlastníctva alebo iných obdobných práv, ktoré patria tretím osobám, ak k porušeniu týchto práv došlo v dôsledku činnosti ZHOTOVITEĽA alebo v dôsledku použitia plnení poskytnutých ZHOTOVITEĽOM.
   2. ZHOTOVITEĽ je povinný oslobodiť OBJEDNÁVATEĽA od všetkých nárokov z údajných alebo skutočných porušení práv z priemyselného vlastníctva, práv z duševného vlastníctva alebo iných obdobných práv, ak k nim došlo v súvislosti s touto ZMLUVOU alebo v súvislosti s plneniami poskytnutými podľa tejto ZMLUVY.
   3. ZHOTOVITEĽ sa zaväzuje, že v prípade potreby zabezpečí pre OBJEDNÁVATEĽA oprávnenie na užívanie práv z priemyselného vlastníctva, práv z duševného vlastníctva alebo iných obdobných práv (užívateľské oprávnenia) v súlade s podmienkami tejto ZMLUVY. Náklady s tým spojené znáša ZHOTOVITEĽ, pričom ZMLUVNÉ STRANY sa dohodli, že tieto náklady (ak vzniknú) sa považujú za už zahrnuté do ZMLUVNEJ CENY.
2. Platnosť a účinnosť ZMLUVY ;

Táto Zmluva nadobúda platnosť a účinnosť dňom podpisu oboch ZMLUVNÝCH STRÁN.

1. Osobitné ustanovenia
   1. Bez ohľadu na iné ustanovenia ZMLUVY, ZHOTOVITEĽ berie na vedomie, že:
      1. Táto ZMLUVA bola uzavretá na základe postupu verejného obstarávania podľa ZÁKONA O VO;
      2. Akýkoľvek dodatok k tejto ZMLUVE, ako aj akákoľvek osobitná zmluva (objednávka), ktorej predmetom by mali byť akékoľvek zmeny v plnení ZMLUVY a/alebo dodatočné práce v zmysle tejto ZMLUVY, môže byť medzi ZMLUVNÝMI STRANAMI uzatvorené len za podmienky, že budú splnené príslušné podmienky stanovené ZÁKONOM O VO;
      3. OBJEDNÁVATEĽ je v zmysle ZÁKONA O VO povinný zverejniť túto ZMLUVU, ako aj ďalšie informácie týkajúce sa jej plnenia (napr. správu o uzavretí ZMLUVY, referenciu o plnení ZMLUVY, správu o plnení ZMLUVY po jej ukončení a pod.), spôsobom a v rozsahu podľa uvedeného zákona;
   2. ZHOTOVITEĽ sa zaväzuje poskytnúť OBJEDNÁVATEĽOVI na základe jeho písomnej žiadosti súčinnosť potrebnú pre splnenie povinností OBJEDNÁVATEĽA podľa ZÁKONA O VO, najmä poskytnúť OBJEDNÁVATEĽOVI úplné a pravdivé informácie a/alebo doklady vyžadované v zmysle ZÁKONA O VO.
   3. ZHOTOVITEĽ berie na vedomie, že počas trvania tejto ZMLUVY má povinnosť (i) byť zapísaný v RPVS v zmysle ZÁKONA O RPVS, a (ii) riadne a včas si plniť všetky povinnosti vyplývajúce zo ZÁKONA O RPVS. ZHOTOVITEĽ sa zaväzuje zabezpečiť splnenie povinnosti zápisu do RPVS aj všetkých u svojich SUBDODÁVATEĽOV, ak im táto povinnosť vznikne, a to ešte pred uzavretím príslušnej subdodávateľskej zmluvy, ako aj riadne a včasné plnenie všetkých ich povinností vyplývajúcich zo ZÁKONA O RPVS. Porušenie povinností podľa prvej alebo druhej vety tohto bodu 6.3 sa považuje za podstatné porušenie ZMLUVY ZHOTOVITEĽOM.
   4. Akúkoľvek zmenu údajov o ZHOTOVITEĽOVI a/alebo o SUBDODÁVATEĽOVI, najmä (ale nie výlučne) zmenu údajov, ktoré sú predmetom zápisu do RPVS , ako aj údajov, ktoré je ZHOTOVITEĽ povinný písomne oznámiť OBJEDNÁVATEĽOVI podľa článku V ZMLUVY, je ZHOTOVITEĽ povinný bezodkladne oznámiť OBJEDNÁVATEĽOVI, najneskôr však v lehote stanovenej príslušným právnym predpisom pre oznámenie danej skutočnosti príslušnému orgánu verejnej správy, a ak taká lehota nie je právnym predpisom stanovená, tak najneskôr do 15 pracovných dní odkedy sa príslušná zmena stala účinnou. Porušenie povinnosti ZHOTOVITEĽA podľa tohto bodu ohľadom údajov, ktoré sú predmetom zápisu do RPVS, je podstatným porušením ZMLUVY.
2. Financovanie PROJEKTU a kontrola
   1. ZHOTOVITEĽ berie na vedomie, že v prípade, ak na realizáciu PROJEKTU budú OBJEDNÁVATEĽOVI vyčlenené a poskytnuté prostriedky z verejných zdrojov, napr. Európskej únie, štátneho rozpočtu, medzinárodných inštitúcií a pod. (ďalej len „pomoc“), OBJEDNÁVATEĽ je v súvislosti s poskytnutím pomoci povinný umožniť vykonanie kontroly a auditu zo strany oprávnených osôb v zmysle príslušných právnych predpisov SR a právnych aktov Európskej únie, a to najmä kontroly dodržiavania podmienok, za ktorých bola pomoc poskytnutá, ako aj ostatných skutočností, ktoré by mohli mať vplyv na správnosť, hospodárnosť a účelnosť použitia poskytnutej pomoci (ďalej len „kontrola“). O prípadnom poskytnutí pomoci je OBJEDNÁVATEĽ povinný písomne informovať ZHOTOVITEĽA bez zbytočného odkladu.
   2. ZHOTOVITEĽ je v prípade, ak na realizáciu PROJEKTU bude OBJEDNÁVATEĽOVI poskytnutá pomoc, povinný kedykoľvek počas platnosti a účinnosti tejto ZMLUVY, ako aj po skončení jej účinnosti, poskytnúť všetku potrebnú súčinnosť na vykonanie kontroly zo strany oprávnených osôb v zmysle príslušných právnych predpisov SR a právnych aktov Európskej únie. ZHOTOVITEĽ je v rámci uvedenej povinnosti povinný najmä vytvoriť zamestnancom oprávnených osôb na výkon kontroly primerané podmienky na riadne a včasné vykonanie kontroly a poskytnúť im potrebnú súčinnosť a všetky vyžiadané informácie a listiny. ZHOTOVITEĽ je taktiež povinný zabezpečiť prítomnosť zodpovedných osôb a zdržať sa konania, ktoré by mohlo ohroziť začatie a riadny priebeh výkonu kontroly.
   3. ZHOTOVITEĽ je povinný zabezpečiť splnenie povinnosti podľa tohto bodu 7 v rovnakom rozsahu aj u svojich SUBDODÁVATEĽOV.
   4. ZHOTOVITEĽ zodpovedá za škodu alebo ujmu, ktorá vznikne OBJEDNÁVATEĽOVI v dôsledku porušenia povinnosti ZHOTOVITEĽA vyplývajúcej z tohto bodu 7.

# OCHRANA ŽIVOTNÉHO PROSTREDIA, NAKLADANIE S ODPADMI, BOZP A PO

1. ZHOTOVITEĽ je pri plnení ZMLUVY na STAVENISKU povinný striktne dodržiavať INTERNÉ PREDPISY a ďalšie interné predpisy OBJEDNÁVATEĽA v oblasti ochrany životného prostredia, nakladania s odpadmi, BOZP a PO, s ktorými bol alebo bude oboznámený, a riadne si plniť všetky tam uložené povinnosti.
2. Pri plnení ZMLUVY na STAVENISKU ZHOTOVITEĽ zodpovedá za ochranu životného prostredia a realizáciu preventívnych opatrení v rozsahu vyžadovanom platnými právnymi predpismi na prevenciu znečistenia životného prostredia.
3. Pôvodcom odpadu vzniknutého pri plnení tejto ZMLUVY je objednávAteľ (okrem vyhradených výrobkov viď. ods. 1.14 článku IV ZMLUVY), ktorý zabezpečí aj jeho zneškodnenie. ZHOTOVITEĽ je povinný vzniknuté odpady zhromažďovať tak, aby nedochádzalo k ich úniku, resp. znehodnoteniu (vplyvom vetra, dažďov a pod.), a zhromažďovať odpady vytriedené podľa druhov odpadov do pripravených nádob, ktoré zabezpečí objednávateľ.
4. ZHOTOVITEĽ  je povinný na svoje náklady zabezpečiť implementáciu náležitých opatrení podľa plánu BOZP pre STAVENISKO na zaistenie bezpečnosti v rámci STAVENISKA v súvislosti s prácami vykonávanými ZHOTOVITEĽOM na STAVENISKU.
5. Za bezpečnosť na STAVENISKU, koordináciu BOZP a PO na STAVENISKU a taktiež za prípravu PLÁNU BOZP pre STAVENISKO v súlade s platnými právnymi predpismi zodpovedá OBJEDNÁVATEĽ. ZHOTOVITEĽ je povinný poskytnúť OBJEDNÁVATEĽOVI za účelom zostavenia plánu BOZP pre STAVENISKO riadnu a včasnú súčinnosť ako aj informácie o rozsahu a druhu prác, ktoré bude vykonávať na STAVENISKU.
6. ZHOTOVITEĽ je povinný riadne a včas splniť si všetky svoje oznamovacie, registračné a/alebo akékoľvek iné povinnosti voči orgánom štátnej a/alebo verejnej správy, ktoré mu vyplývajú z platných právnych predpisov v MIESTE DODANIA, najmä (ale nie výlučne) v oblasti zamestnanosti, pohybu pracovnej sily, BOZP, PO a zneškodňovania odpadov v zmysle tejto ZMLUVY.
7. ZHOTOVITEĽ zodpovedá za bezpečnosť osôb konajúcich v jeho mene v súvislosti s plnením tejto ZMLUVY na STAVENISKU. ZHOTOVITEĽ preto zodpovedá za prípravu a vykonávanie opatrení na zaistenie BOZP a PO, koordináciu činností a informovanosť osôb konajúcich v jeho mene, ako aj v mene OBJEDNÁVATEĽA v rámci plnenia ZMLUVY, keď v súvislosti s jej plnením môže dôjsť k ohrozeniu ich oprávnených záujmov alebo oprávnených záujmov OBJEDNÁVATEĽA. ZHOTOVITEĽ je povinný zaistiť bezpečnosť a ochranu zdravia tých osôb, na ktoré môžu mať vplyv jeho aktivity v súvislosti s plnením ZMLUVY.
8. ZHOTOVITEĽ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím v priestore STAVENISKA, v ktorom môže byť ohrozená ich bezpečnosť a/alebo zdravie v dôsledku činnosti ZHOTOVITEĽA podľa tejto Zmluvy.
9. ZHOTOVITEĽ preberá plnú zodpovednosť za úrazy osôb, ktoré konajú v jeho mene na STAVENISKU, ako aj za ich registráciu, evidenciu a hlásenie. ZHOTOVITEĽ má oznamovaciu povinnosť voči Objednávateľovi pri vzniku každého úrazu podľa tohto bodu, ktorý  sa stal na STAVENISKU.
10. Akékoľvek porušenie podstatných povinností ZHOTOVITEĽA podľa tejto ZMLUVY pri ochrane životného prostredia, nakladaní s odpadmi alebo v oblasti zaistenia BOZP alebo PO sa považuje za podstatné porušenie ZMLUVY ZHOTOVITEĽOM.
11. Pre vylúčenie pochybností, Zhotoviteľ je v zmysle platných právnych predpisov na ochranu životného prostredia, bez ohľadu na čokoľvek iné uvedené v ZMLUVE, zodpovedný za znečistenie a poškodenie životného prostredia, ku ktorému došlo jeho zavinením. Zhotoviteľ sa v tejto súvislosti považuje za pôvodcu a je povinný odstrániť následky takého znečistenia a poškodenia a nahradiť spôsobené škody, pričom je povinný znášať všetky náklady s tým spojené. Zároveň ZHOTOVITEĽ je povinný znášať všetky sankcie s tým spojené.
12. Pre vylúčenie pochybností, za škody, ktoré vzniknú OBJEDNÁVATEĽOVI nevykonaním alebo nedostatočným vykonaním akýchkoľvek opatrení na zaistenie BOZP a PO ZHOTOVITEĽOM, na vykonanie ktorých je ZHOTOVITEĽ povinný podľa ZMLUVY a/alebo platných právnych predpisov, alebo nedostatočnou koordináciou a informovanosťou v súvislosti s plnením predmetu ZMLUVY, zodpovedá v plnej výške ZHOTOVITEĽ, a to bez ohľadu na čokoľvek iné uvedené v ZMLUVE.

# PRÍLOHY ZMLUVY

ZMLUVNÉ STRANY prehlasujú, že podpisom tejto ZMLUVY prevzali aj nasledovné prílohy, ktoré sú neoddeliteľnou súčasťou tejto ZMLUVY:

Príloha č. 1A: TECHNICKÁ ŠPECIFIKÁCIA;

Príloha č. 1B: Špecifikácia ZHOTOVITEĽA;

Príloha č. 2A: ZÁKLADNÝ HARMONOGRAM ZMLUVY;

Príloha č. 2B: DETAILNÝ HARMONOGRAM ZMLUVY;

Príloha č. 3: Špecifikácia ZMLUVNEJ CENY;

Príloha č. 4: Znenie akontačnej bankovej záruky;

Príloha č. 5: Znenie bankovej záruky za plnenie ZMLUVY;

Príloha č. 6: Znenie bankovej záruky za odstránenie vád;

Príloha č. 7: Znenie bankovej záruky za záručné povinnosti;

Príloha č. 8: INTERNÉ PREDPISY;

Príloha č. 9: Zoznam SUBDODÁVATEĽOV;

Príloha č. 10: VDDR

|  |  |
| --- | --- |
| OBJEDNÁVATEĽ: | ZHOTOVITEĽ: |
| V Bratislave, dňa..................... | V ......................................, dňa..................... |
| .................................................... | ..................................................... |
|  |  |
| .................................................... | .................................................... |
|  |  |